NACRT

**PLAN RAZVOJA   
OPĆINE KLOŠTAR IVANIĆ**

**za razdoblje od 2023. do 2030. godine**



*Ožujak, 2024. godine*

Sadržaj

[UVODNA RIJEČ NAČELNIKA 3](#_Toc162427553)

[1. UVOD 4](#_Toc162427554)

[1.1. Kontekst i metodologija izrade plana razvoja 4](#_Toc162427555)

[1.2. Zakonodavni okvir 5](#_Toc162427556)

[1.3. Strateški okvir 5](#_Toc162427557)

[2. ANALIZA POSTOJEĆEG STANJA 8](#_Toc162427558)

[2.1. Općenito o Zagrebačkoj županiji 8](#_Toc162427559)

[2.2. Osnovni podaci o Općini Kloštar Ivanić 10](#_Toc162427560)

[2.3. Osnovne značajke prostora i prirodna obilježja 15](#_Toc162427561)

[2.4. Komunalna infrastruktura 17](#_Toc162427562)

[2.5. Društvena infrastruktura 20](#_Toc162427563)

[2.6. Obrazovanje, kultura i socijalna infrastruktura 25](#_Toc162427564)

[2.7. Gospodarstvo 31](#_Toc162427565)

[3. SWOT 42](#_Toc162427566)

[4. STRATEŠKI OKVIR 44](#_Toc162427567)

[4.1. Vizija i misija 44](#_Toc162427568)

[4.2. Posebni ciljevi, mjere i aktivnosti 44](#_Toc162427569)

[4.3. Popis ključnih pokazatelja 46](#_Toc162427570)

[4.4. Razvojni projekti Općine Kloštar Ivanić 47](#_Toc162427571)

[5. USKLAĐENOST S NACIONALNOM RAZVOJNOM STRATEGIJOM HRVATSKA 2030. 63](#_Toc162427572)

[5.1. Usklađenost s Nacionalnom razvojnom strategijom Hrvatske do 2030. 63](#_Toc162427573)

[5.2. Usklađenost s Planom razvoja Zagrebačke županije za period 2021.-2027. 65](#_Toc162427574)

[6. PROVEDBA I PRAĆENJE PLANA RAZVOJA 67](#_Toc162427575)

[6.1. Praćenje provedbe Plana razvoja 67](#_Toc162427576)

[6.2. Financijski okvir za provedbu Plana razvoja 68](#_Toc162427577)

[7. INFORMIRANJE I VIDLJIVOST 70](#_Toc162427578)

[8. ZAKLJUČAK 76](#_Toc162427579)

[DODATAK 1. 77](#_Toc162427580)

[Predložak za izradu plana razvoja jedinice lokalne samouprave 77](#_Toc162427581)

[DODATAK 2. 78](#_Toc162427582)

[Ocjena i strateška procjena utjecaja na okoliš plana razvoja općine kloštar Ivanić za razdoblje od 2023. do 2030. godine 78](#_Toc162427583)

[PRILOZI 79](#_Toc162427584)

[Popis tablica 79](#_Toc162427585)

[Popis slika 79](#_Toc162427586)

[Popis grafikona 80](#_Toc162427587)

[Popis kratica 80](#_Toc162427588)

## UVODNA RIJEČ NAČELNIKA

Poštovani sugrađani,

Plan razvoja Općine Kloštar Ivanić je dokument u kojem se planira lokalni razvoj za razdoblje 2023.-2030. godine. Plan razvoja općine Kloštar Ivanić je kroz metodologiju izrade te ciljeve, prioritete i mjere usklađene s regionalnim i nacionalnim planovima višeg reda, kao i s EU planovima koje se odnose na lokalni i regionalni razvoj. Naime, razvoj se ne događa slučajno i planiranje je način definiranja prioriteta i odluka o budućnosti.

Lokalni razvoj je u modernom vremenu punom složenih gospodarskih, društvenih i političkih izazova nepojmljiv bez planiranja. Ne postoji ni jedan plan koji bi bila optimalan za sve, ali je osnova svakog plana dobro istražiti sadašnje stanje, s dionicima komunicirati željeno stanje u budućnosti te na temelju rezultata tog procesa osmisliti mjere koje vode u određenom vremenskom roku do zadanog cilja što je u i ovim dokumentom ostvareno.

Svrha planiranja je stoga i definiranje te prikupljanje informacija iz svih relevantnih izvora radi utvrđivanja ključnih elemenata komunalnih, infrastrukturnih, društvenih i razvojnih potreba građana koji žive na prostoru koji obuhvaća plan razvoja. Stoga je ovaj plan dokument budućeg razvoja Općine Kloštar Ivanić. U sustavu financiranja i dostizanja većeg stupnja razvoja Hrvatske u odnosu na druge članice Europske unije te dostizanju europskih standarda ovaj plan ima i svoju ulogu u procesu prijave projektnih ideja na natječaje za financiranje projekata. Ključni je alat i u procesu prijave projekata prema nacionalnim izvorima financiranja, a ujedno je i alat za veće sudjelovanje građana. Ovaj dokument također utječe na povećanje konkurentnosti Općine u natjecanju za bespovratna sredstva iz proračuna Europske unije i nacionalnog proračuna te osigurava kvalitetu prijavljenih projekata koji bi trebali postići najveći moguću utjecaj na kvalitetu života u Općini.

Plan razvoja je izrađen za razdoblje 2023.-2030. godine te je sklon izmjenama i dopunama što podrazumijeva njegovo kontinuirano ažuriranje, nadopunjavanje i revidiranje sukladno novonastalim okolnostima čime će se osigurati njegova uporabna i praktična vrijednost.

NAČELNIK OPĆINE   
KLOŠTAR IVANIĆ

Željko Filipović

## 1. UVOD

### 1.1. Kontekst i metodologija izrade plana razvoja

U razdoblju do 2019. godine važeći strateški akt Općine Kloštar Ivanić bio je Strateški plan Općine Kloštar Ivanić za razdoblje 2017. - 2019. godine.

Odlukom o pokretanju postupka izrade Plana razvoja Općine Kloštar Ivanić za razdoblje 2023.-2030. godine (KLASA: 301-01/23-01/01, URBROJ: 238-14-01-23-2 od 23. veljače 2023. godine) koju je na 12. sjednici donijelo Općinsko vijeće Općine Kloštar Ivanić započele su aktivnosti na izradi Plana razvoja.

Odlukom o osnivanju radne skupine (KLASA: 001-01/23-01/01; URBROJ: 238-14-02-23-01 od 13. ožujka 2023. godine) za potrebe provedbe procesa izrade Plana razvoja, imenovana je i radna skupina u sljedećem sastavu:

1. Željko Filipović, načelnik Općine Kloštar Ivanić
2. Miljenko Majdek, predsjednik Općinskog vijeća Općine Kloštar Ivanić
3. Dejan Dokmanić, Općina Kloštar Ivanić
4. Sanja Paulić, predstavnik poduzetnika
5. Zlatko Bunjevac, predstavnik OPG-a
6. Mario Jelent, predstavnik DVD-a
7. Božidar Balenović, predstavnik sportskog kluba/kultura

U izradi Plana razvoja sudjelovala je Razvojna agencija Zagrebačke županije kao regionalni koordinator kroz pružanje stručne pomoći i koordinaciju izrade Plana razvoja.

Proces izrade Plana razvoja odvija se u sljedećim definiranim fazama:

* 1. Priprema i planiranje
  2. Analiza stanja
  3. SWOT analiza
  4. Prijedlog vizije i smjerova razvoja
  5. Razrada mjera, aktivnosti i razvojnih projekata
  6. Savjetovanje s javnošću i usvajanje Plana razvoja

Pri izradi analize stanja korišteni su interni i eksterni podaci poput podataka Državnog zavoda za statistiku, Financijske agencije, Hrvatskog zavoda za zapošljavanje, Hrvatske gospodarske komore, Agencije za plaćanja u poljoprivredi, ribarstvu i ruralnom razvoju te ostalih relevantnih institucija i baza podataka.

### 1.2. Zakonodavni okvir

U prosincu 2017. godine donesen je Zakon o sustavu strateškog planiranja i upravljanja razvojem  
Republike Hrvatske *(„Narodne novine“ broj 123/17, 151/22*) (u daljnjem tekstu: Zakon), kojim se po prvi  
put uređuje sustav strateškog planiranja Republike Hrvatske i upravljanje javnim politikama  
odnosno priprema, izrada, provedba, izvješćivanje, praćenje provedbe i učinaka te vrednovanje  
akata strateškog planiranja za oblikovanje i provedbu javnih politika koje u skladu sa svojim  
nadležnostima izrađuju, donose i provode javna tijela.

Sustav strateškog planiranja u RH temelji se na aktima strateškog planiranja koje donose  
Republika Hrvatska, županije i jedinice lokalne samouprave te na aktima strateškog planiranja  
koji su povezani s okvirom za gospodarsko upravljanje EU i korištenjem fondova EU. Sustav  
počiva na određenim pretpostavkama među kojima je potrebno istaknuti hijerarhijsku  
uvjetovanost akata strateškog planiranja, tj. usklađenost akata niže s aktima više ili jednake  
hijerarhijske razine, usklađenost akata strateškog planiranja s dokumentima prostornog  
uređenja, uključujući i provedbu Strateške procjene utjecaja na okoliš te obveza procjene  
fiskalnog učinka u skladu s propisom kojim se uređuje planiranje, izrada, donošenje i izvršavanje  
proračuna.

U skladu s ovim Zakonom planovi razvoja općina predstavljaju srednjoročni akt strateškog  
planiranja, kojim će se, opet u skladu s člankom 23. Zakona, definirati posebni ciljevi za provedbu  
strateških i posebnih ciljeva utvrđenih u Nacionalnoj razvojnoj strategiji Republike Hrvatske do 2030. godine i Planu razvoja Zagrebačke županije za period 2021.-2027.

Obvezni sadržaj Plana razvoja utvrđen je Uredbom o smjernicama za izradu akata strateškog planiranja od nacionalnog značaja i značaja za jedinice lokalne i područne (regionalne) samouprave *(„Narodne novine“ broj 89/18*).

### 1.3. Strateški okvir

Kao polazište pri izradi Plana razvoja Općine Kloštar Ivanić za razdoblje 2023.-2030. godine uvaženi su strateški dokumenti nacionalne i županijske razine i to:

* Nacionalna razvojna strategija Republike Hrvatske do 2030. godine
* Plan razvoja Zagrebačke županije za period 2021.-2027.

Nacionalna razvojna strategija Republike Hrvatske do 2030. godine usklađena je s ciljevima nove regionalne i kohezijske politike Europske unije za razdoblje 2021.-2027.

1. Pametnija Europa *(Smarter Europe)*,
2. Zelena Europa bez ugljika *(Greener, low-carbon Europe),*
3. Povezanija Europa *(More connected Europe),*
4. Socijalnija Europa *(More social Europe)* i
5. Europa bliža građanima *(Europe closer to citizens)*

Strateški okvir NRS 2030, kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):

**Razvojni smjer 1. Održivo gospodarstvo i društvo**

* *SC 1. Konkurentno i inovativno gospodarstvo*
* *SC 2. Obrazovani i zaposleni ljudi*
* *SC 3. Učinkovito i djelotvorno pravosuđe, javna uprava i upravljanje državnom imovinom*
* *SC 4. Globalna prepoznatljivost i jačanje međunarodnog položaja i uloge Hrvatske*

**Razvojni smjer 2. Jačanje otpornosti na krize**

* *SC 5. Zdrav, aktivan i kvalitetan život*
* *SC 6. Demografska obnova i bolji položaj obitelji*
* *SC 7. Sigurnost za stabilan razvoj*

**Razvojni smjer 3. Zelena i digitalna tranzicija**

* *SC 8. Ekološka i energetska tranzicija za klimatsku neutralnost*
* *SC 9. Samodostatnost u hrani i razvoj biogospodarstva*
* *SC 10. Održiva mobilnost*
* *SC 11. Digitalna tranzicija društva i gospodarstva*

**Razvojni smjer 4. Ravnomjeran regionalni razvoj**

* *SC 12. Razvoj potpomognutih područja i područja s razvojnim posebnostima*
* *SC 13. Jačanje regionalne konkurentnosti*

Nadalje, Plan razvoja Općine Kloštar Ivanić za razdoblje 2023.-2030. godine usklađen je s posebnim ciljevima Plana razvoja Zagrebačke županije za razdoblje 2021.-2027. Strateški okvir Plana razvoja Zagrebačke županije za period 2021.-2027. sastoji se od sljedećih posebnih ciljeva i mjera:

**Posebni cilj 1. Povećati konkurentnost i društvenu odgovornost gospodarstva**

*Mjera 1.1. Razvoj poticajnog poduzetničkog okruženja*

*Mjera 1.2. Razvoj kontinentalnog turizma*

**Posebni cilj 2. Zelena županija čiji se razvoj temelji na ekološkoj i inovativnoj proizvodnji hrane i razvoju pametnih sela**

*Mjera 2.1. Razvoj ekološke proizvodnje hrane*

*Mjera 2.2. Unapređenje socio-ekonomskih uvjeta sela i poljoprivrednika*

*Mjera 2.3. Razvoj pametnih sela*

**Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara**

*Mjera 3.1. Korištenje obnovljivih izvora energije i energetska učinkovitost*

*Mjera 3.2. Prilagodba na učinke klimatskih promjena*

*Mjera 3.3. Razvijena komunalna i prometna infrastruktura*

*Mjera 3.4. Visoka kvaliteta urbanog i prirodnog okruženja*

*Mjera 3.5. Zaštita okoliša i održivo korištenje prirodnih vrijednosti*

*Mjera 3.6. Zaštita i održivo korištenje kulturnih vrijednosti*

**Posebni cilj 4. Razvijati ljudske resurse i unaprijediti upravljanje razvojem**

*Mjera 4.1. Otvorena i učinkovita županijska, lokalna samouprava*

*Mjera 4.2. Unapređenje socijalnih i zdravstvenih usluga*

*Mjera 4.3. Unapređenje odgojno-obrazovnih usluga*


*Mjera 4.4. Razvoj ljudskih resursa i kvalificirane radne snage*

## 2. ANALIZA POSTOJEĆEG STANJA

### 2.1. Općenito o Zagrebačkoj županiji

Zagrebačka županija je smještena u središnjem dijelu središnje Hrvatske. Graniči sa 6 županija, Karlovačkom i Sisačko-moslavačkom na jugu, Bjelovarsko-bilogorskom i Koprivničko-križevačkom na istoku, Varaždinskom i Krapinsko-zagorskom na sjeveru, Republikom Slovenijom na zapadu, a poput prstena - prekinutog samo u malom dijelu sjeverne strane - okružuje glavni grad Republike Hrvatske, Zagreb.

Slika 1. Položaj Zagrebačke županije u klasifikaciji prostornih jedinica za statistiku (NUTS) - 2021.

*  
Izvor: Eurostat (Geodata), 2020; EuroGeographic (administrativne granice); 2020, DGU (Središnji registar prostornih jedinica - podaci u grafičkom obliku), 2020.; GIS obrada: Zavod za prostorno uređenje Zagrebačke županije, 2020.*

Najznačajnije obilježje geografskog položaja Zagrebačke županije je činjenica da ona predstavlja najbližu prostornu periferiju metropole, Grada Zagreba, što ima brojne značajne posljedice, uključujući u prvom redu: poticaj gospodarskim aktivnostima zbog postojanja milijunskog zagrebačkog tržišta i recentnog širenja i/ili preseljenja gospodarskih aktivnosti iz Zagreba, viši društveni i gospodarski standard koji nudi blizina Zagreba (natprosječne mogućnosti zapošljavanja, obrazovanja i dr.), te njime uzrokovane demografske procese (imigracijski trendovi i izražene dnevne migracije „središte – periferija“ te pojačani pritisak na okoliš i prirodne resurse uzrokovane većom naseljenošću i intenzitetom prometa i gospodarskih aktivnosti.

Svojom površinom Zagrebačka županija spada među veće na području Hrvatske čiji povoljan geografski položaj, ugodna kontinentalna klima – umjereno topla, dobra prometna povezanost te povijesno kulturno nasljeđe imaju golem utjecaj na ukupni razvitak županije.


Zagrebačka županija se prostire na 3.060,35 km2 (5,41 % površine RH). Ukupan broj stanovnika županije prema popisu iz 2021. godine iznosio je 299.985 stanovnika, prosječna gustoća naseljenosti 98 stanovnika po km2, te je smanjena u odnosu na 2011. godinu kada je iznosila 103,7 st/km2.. Županija obuhvaća 9 gradova i 25 općina. Ukupno je registrirano 697 naselja. Sjedište županije je u Gradu Zagrebu – u „prostornom središtu“ županije koje leži izvan njenog prstenastog područja.

Zagrebačka županija reljefno obuhvaća pretežito nizinski prostor - niska ravničarsko-močvarna područja, plodne riječne doline (u prvom redu aluvijalna dolina Save), brežuljkaste terene (do 200 m.n.v.), pobrđa (200-600 m.n.v.) te gorje i gore (600-1000 m.n.v., dio Medvednice te Samoborsko i Žumberačko gorje).

Najveći dio zemljišta, oko 54 %, koristi se kao poljoprivredno, zatim slijedi šumsko zemljište s udjelom od oko 40 %, potom vodne površine s oko 1 % i na kraju čovjekom utjecane površine (izgrađene strukture) s udjelom od oko 5 %.

Slika 2. Stanje korištenja i namjene površina Zagrebačke županije 2018.

*Izvor: Corine Land Cover 2018., Ministarstvo zaštite okoliša energetike. GIS obrada: Zavod za prostorno uređenje Zagrebačke županije, siječanj 2020.*



1%

5%

40%

54%

Poljoprivredno zemljište:

Šumsko zemljište:

Čovjekom utjecane površine:

Vodne površine:

Klima na području Zagrebačke županije je kontinentalna: umjereno topla – sa srednjim mjesečnim temperaturama od -3 do 22°C; kišna – s oborinama jednoliko raspodijeljenim tijekom godine, bez sušnog razdoblja, što povoljno utječe na razvoj vegetacije; s razdobljem bez mrazeva od lipnja do rujna; s oko 20 dana sa snježnim pokrivačem u nizinskom dijelu; relativno oblačno područje - s prosječno 47 vedrih i 130 oblačnih dana godišnje.

Zagrebačka županija sastoji se od 9 gradova: Dugo Selo, Ivanić-Grad, Jastrebarsko, Samobor, Sveta Nedjelja, Sveti Ivan Zelina, Velika Gorica, Vrbovec i Zaprešić, i 25 općina: Bedenica, Bistra, Brckovljani, Brdovec, Dubrava, Dubravica, Farkaševac, Gradec, Klinča Sela, Kloštar Ivanić, Krašić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik i Žumberak.

### 2.2. Osnovni podaci o Općini Kloštar Ivanić

#### 2.2.1. Položaj Općine Kloštar Ivanić

Općina Kloštar Ivanić se nalazi u sjeverozapadnoj Moslavini, smještena je 4 kilometara sjeveroistočno od Ivanić-Grada. Leži na 159 metara nadmorske visine, a površina općine iznosi 79,01 km2, što predstavlja 2,57% ukupne površine Zagrebačke županije.



Područje sadašnje Općine Kloštar Ivanić bilo je do 1993. godine u sastavu bivše Općine Ivanić Grad te je prilikom promjene političko-teritorijalnog ustrojstva osnovana Općina Kloštar Ivanić. Sastoji se od 11 naselja: Kloštar Ivanić, Bešlinec, Čemernica Lonjska, Donja Obreška, Gornja Obreška, Križci, Lipovec Lonjski, Predavec, Sobočani, Stara Marča i Šćapovec. Prema popisu stanovništva iz 2021. godine ima 5.523 stanovnika. Kloštar Ivanić je udaljen od Grada Zagreba 47 kilometara.

Područje općine Kloštar Ivanić je izrazito poljoprivredno - stočarski kraj. Zastupljene grane stočarstva na ovom području su svinjogojstvo, govedarstvo i konjogojstvo (hrvatski posavac). Razvijene poljoprivredne grane su voćarstvo, vinogradarstvo i povrtlarstvo. Na području općine nalaze se ležišta nafte i prirodnoga plina.

Općina Kloštar Ivanić djeluje u sklopu LAG-a Moslavina. LAG Moslavina je osnovan je 2012. godine te zauzima površinu od 1.765,86 km², koja se proteže preko tri županije: Zagrebačke, Bjelovarsko-bilogorske i Sisačko-moslavačke, a obuhvaća područje od 12 JLS (Čazma, Dubrava, Garešnica, Hercegovac, Ivanić-Grad, Kloštar-Ivanić, Križ, naselja grada Kutine (osim naselja Janja Lipa), Lipovljani, Popovača, Velika Ludina i Velika Trnovitica).

Općina graniči na jugu s gradom Ivanić-Gradom. Dio granice Općine Kloštar Ivanić ujedno predstavlja i županijsku granicu. U sjeveroistočnom dijelu Općine pruža se granica s gradom Čazmom, odnosno sa susjednom Bjelovarsko-bilogorskom županijom, sjeverni dio graniči s Gradom Vrbovcem i Općinom Dubrava, a zapadni dio s Općinom Brckovljani.

Slika 3. Administrativni ustroj Zagrebačke županije



*Izvor: Središnji registar prostornih jedinica - podaci u grafičkom obliku, DGU 2020., GIS obrada: Zavod za prostorno uređenje Zagrebačke županije, 2020.*

Tablica 1. Struktura prostora Općine Kloštar Ivanić

|  |  |  |
| --- | --- | --- |
|  | **Površina (ha)** | **Postotak** |
| Građevinska područja naselja | 874 | 11,30% |
| Građevinska područja izvan naselja | 63 | 0,80% |
| Poljoprivredno tlo | 4.183,50 | 54,00% |
| Površine infrastrukturnih sustava | 0,4 | 0,00% |
| Površine za posebnu namjenu | 43,9 | 0,60% |
| Šumske površine | 2.579,50 | 33,30% |
| **Ukupno** | **7.744,30** | **100%** |

*Izvor: WEB-GIS Portal, 'Stanje u prostoru Zagrebačke županije'*

Prema podacima portala WEB GIS pod nazivom „Stanje u prostoru Zagrebačke županije“, a koji se podaci temelje na posljednjem usvojenom Izvješću o stanju u prostoru Zagrebačke županije 2016. - 2020. godine te su ažurirani i novijim dostupnim podacima, strukturu prostora Općine Kloštar Ivanić čini 4.183,5 ha poljoprivrednog tla, 2.579,5 ha šumskih površina, dok 874 ha čine građevinska područja naselja, a 63 ha građevinska područja izvan naselja te 43,9 ha površine za posebnu namjenu i 0,4 ha površine infrastrukturnih sustava.

#### 2.2.2. Stanovništvo

U Općini Kloštar Ivanić, prema Popisu stanovništva iz 2021. godine, živi 5.523 stanovnika te je za 568 osoba smanjen broj stanovnika u odnosu na popis iz 2011. godine.

Prema spolu ima 2.721 muškaraca i 2.802 žena, od čega do 15 godina starosti ima 807, a preko 15 godina ima 4.716 stanovnika. Prema nacionalnom sastavu 97,94 % čine Hrvati, dok su 2,06 % ostali. Po vjerskom opredjeljenju 90,06 % su katolici, 4,18 % ostali kršćani, pravoslavci 0,58 %, 1,88 % nisu vjernici i ateisti te 3,3 % ostali, a prema državljanstvu 99,73 % su hrvatski državljani, dok je ostalih 0,27%. Za 98,48 % stanovnika hrvatski je materinji jezik.

Na području općine nalazi se 11 naselja. Prema najnovijim podacima gustoća naseljenosti je 69,9 stanovnika po km2 te je smanjena u odnosu na 2011. godinu kada je iznosila 77,1 st/km2. Općina Kloštar Ivanić ima gustoću naseljenosti ispod prosjeka županije koja iznosi 98,43 stanovnika po km2.

Tablica 2. Broj stanovnika prema naseljima za 2011. i 2021. godinu

|  |  |  |  |  |
| --- | --- | --- | --- | --- |
| **Ime naselja** | **Broj stanovnika** | | **Indeks (2021./2011.)** | **% Rasta/pada stanovnika** |
| **2011.** | **2021.** |
| Bešlinec | 390 | 376 | 96,41 | -3,59% |
| Čemernica Lonjska | 261 | 217 | 83,14 | -16,86% |
| Donja Obreška | 130 | 108 | 83,08 | -16,92% |
| Gornja Obreška | 119 | 97 | 81,51 | -18,49% |
| Kloštar Ivanić | 3.583 | 3.263 | 91,07 | -8,93% |
| Krišci | 211 | 227 | 107,58 | 7,58% |
| Lipovec Lonjski | 375 | 274 | 73,07 | -26,93% |
| Predavec | 258 | 223 | 86,43 | -13,57% |
| Sobočani | 460 | 464 | 100,87 | 0,87% |
| Stara Marča | 138 | 130 | 94,20 | -5,80% |
| Šćapovec | 166 | 144 | 86,75 | -13,25% |
| **Ukupno Kloštar Ivanić** | **6.091** | **5.523** | **90,67** | **-9,33%** |
|  | | | | |
| **Zagrebačka županija** | 317.606 | 299.985 | 94,45 | -5,55% |
| **Republika Hrvatska** | 4.284.889 | 3.871.833 | 90,36 | -9,64% |

*Izvor: Državni zavod za statistiku*

S obzirom na podatke prikazane u tablici, na području općine Kloštar Ivanić u promatranom desetogodišnjem razdoblju je došlo do smanjenja broja stanovnika za 568 stanovnika, odnosno za 9,33 %.

Od 11 naselja u sastavu općine Kloštar Ivanić, u promatranom razdoblju su dva naselja zabilježila porast broja stanovnika. Naselje Krišci bilježi porast broja stanovnika za 7,58 %, a Sobočani za 0,87 %. Najveći postotak pada stanovništva ima naselje Lipovec Lonjski (-26,93 %).

Promatramo li kretanje broja stanovnika na području općine Kloštar Ivanić (-9,33 %) s kretanjem broja stanovnika na razini Republike Hrvatske (-9,64 %) vidljivo je da je postotni pad broja stanovnika u Općini Kloštar Ivanić manji od postotnog pada na razini Republike Hrvatske.

Tablica 3. Broj stanovnika prema dobi i spolu, 2021. godine

|  |  |  |  |  |
| --- | --- | --- | --- | --- |
| **Spol** | **Ukupno** | **0-14** | **Radno sposobni (15-64 g)** | **65 i više godina** |
| Udio | 100 % | 14,61 % | 63,34 % | 22,05 % |
| Ukupno | 5.523 | 807 | 3.498 | 1.218 |
| M | 2.721 | 410 | 1.804 | 507 |
| Ž | 2.802 | 397 | 1.694 | 711 |

*Izvor: DZS, Popis stanovništva, 2021.*

Na temelju podataka iz Popisa stanovništva 2021. godine na području općine Kloštar Ivanić živi 2.721 osoba muškog spola (49,27 %) i 12.699 osoba ženskog spola (50,73 %). Od ukupnog broja stanovnika 5.523, najveći broj stanovnika nalazi se u dobnoj skupini radno sposobnih stanovnika između 15 i 64 godina (63,34 %), u dobnoj skupini iznad 65 godina nalazi se 1.218 stanovnika, a mladih u dobnoj skupini od 0 do 14 godina ima 807 odnosno 14,61 %.

Grafikon 1. Dobna struktura stanovništva Općine Kloštar Ivanić

*Izvor: DZS, Popis stanovništva, 2021.*

Prema navedenome možemo zaključiti kako Općina Kloštar Ivanić ima relativno povoljan postotak mlade populacije, međutim za 7,44 % veći je udio stanovništva starijeg od 65 godina u odnosu na populaciju do 14 godina. Prosječna životna dob stanovnika je 43,6 godina (41,9 za muškarce, a 45,1 za žene) što je više od županijskog (prosječna životna dob stanovnika 40,6 godina) te nacionalnog prosjeka (41,7 godina).

Tablica 4. Doseljenih i odseljenih na području općine Kloštar Ivanić

|  |  |  |
| --- | --- | --- |
| **Godina** | **Doseljeni** | **Odseljeni** |
| 2016. | 125 | 197 |
| 2017. | 139 | 194 |
| 2018. | 143 | 217 |
| 2019. | 218 | 195 |
| 2020. | 157 | 199 |
| 2021. | 184 | 223 |
| **Ukupno** | **966** | **1.225** |

*Izvor: Državni zavod za statistiku*

Negativne demografske trendove u Općini Kloštar Ivanić potvrđuju brojke o broju doseljenih i odseljenih stanovnika. U razdoblju od 2016. do 2020. godine broj doseljenih stanovnika iznosi 966, dok je broj odseljenih 1.225. Dakle, zbog migracija stanovništva smanjen je broj stanovnika za 259 stanovnika.

### 2.3. Osnovne značajke prostora i prirodna obilježja

Kloštar Ivanić je naselje i središte istoimene Općine u sjeverozapadnoj Moslavini smješteno 4 kilometara sjeveroistočno od Ivanić-Grada. Kloštar Ivanić ima status općinskog središta karakteristike kojeg su administrativno, političko, kulturno, društveno i privredno središte navedenih naselja. Ostala naselja nemaju posebnih specifičnosti te su funkcionalno vezani za Kloštar Ivanić. U Općini Kloštar Ivanić prevladava poljoprivredna i stočarska proizvodnja. Razvijene poljoprivredne grane su voćarstvo, vinogradarstvo i povrtlarstvo. Zastupljene grane stočarstva na ovom području su svinjogojstvo, govedarstvo i konjogojstvo (hrvatski posavac).

Slika 4. Općina Kloštar Ivanić

*****Izvor: www.klostar-ivanic.hr*

#### 2.3.1. Prostorni plan Općine Kloštar Ivanić

Prostorni plan jedan je od osnova kvalitetnog i planiranog razvoja, a i obvezni dokument za prostorno uređenje. Općina Kloštar Ivanić je donijela je i usvojila prostorni plan sukladno važećem zakonu.

Općina Kloštar Ivanić do danas je donijela sljedeće dokumente prostornog uređenja:

* Prostorni plan uređenja Općine Kloštar Ivanić (Glasnik Zagrebačke županije 19/05)
* I. Izmjene i dopune Prostornog plana uređenja Općine Kloštar Ivanić (Glasnik Zagrebačke županije 01/09)
* II. Izmjene i dopune Prostornog plana uređenja Općine Kloštar Ivanić(Glasnik Zagrebačke županije 26/12)
* III. Izmjene i dopune Prostornog plana uređenja Općine Kloštar Ivanić (Glasnik Zagrebačke županije 21/14)
* IV. Izmjene i dopune Prostornog plana uređenja Općine Kloštar Ivanić (Glasnik Zagrebačke županije 27/16)

Osnovni ciljevi prostornog uređenja na području općine Kloštar Ivanić su unapređenje načina korištenja postojećih građevinskih područja naselja, osiguravanje područja i površina za izgradnju objekata poduzetničke, obrtničke i poljoprivredne namjene, zaštita i unapređenje ukupnog stanja okoliša (vode, šume, poljoprivredno zemljište), prilagodba novih zahvata u prostoru karakteristikama postojećih naselja, očuvanje i unapređenje načina korištenja postojećih prirodnih i krajobraznih vrijednosti te očuvanje, obnova i svrhovito korištenje spomenika kulture i graditeljske baštine kao najvrjednijih elemenata identiteta prostora.

#### 2.3.2. Klimatske karakteristike Općine Kloštar Ivanić

Glavna obilježja klime ovog prostora uklapaju se u opće klimatske uvjete zapadnog dijela Panonske nizine. To je područje s izrazitim godišnjim dobima, gdje se miješaju utjecaji euroazijskog kopna, Atlantika i Sredozemlja. To se očituje tako da u nekim pokazateljima klime dolazi do izražaja maritimnost, a u drugim kontinentalnost klime, pri čemu niti jedno od ovih obilježja ne prevladava. Prema Koepenovoj klasifikaciji klime ovaj prostor pripada klimatskom području «Cfwbx». To je područje umjereno tople kišne klime u kojoj nema suhog razdoblja tijekom godine i oborine su jednoliko raspoređene na cijelu godinu. Najsuši dio godine je u hladno godišnje doba. U godišnjem hodu padalina izdvajaju se dva maksimuma, jedan je u proljeće u svibnju, a drugi ljeti u srpnju ili kolovozu. Između ova dva maksimuma je nešto suše razdoblje.

Najvažniji utjecaj na klimu čine okolne šume kao prirodni sustav utjecaja na okoliš i kao takva predstavlja idealnu podlogu za razvoj kontinentalnog turizma.

#### 2.3.3. Zaštita prirode

Očuvanje i zaštita okoliša u današnje vrijeme nameće se kao ključan preduvjet koji treba zadovoljiti prije početka neke gospodarske aktivnosti. Takav pristup propisan je i Zakonom o zaštiti okoliša i u drugoj postojećoj legislativi, na temelju koje pojedine gospodarske grane koje bi mogle predstavljati potencijalnu opasnost za okoliš, moraju prije početka proizvodnje izraditi studiju utjecaja na okoliš. Područje zaštite okoliša podrazumijeva odgovorno i plansko djelovanje u okolišu koje je usmjereno održivom razvoju društva.

Kvaliteta zraka na području Općine Klošar Ivanić je zadovoljavajuća te nema izvora zagađivanja zraka.

Voda kao prirodni resurs od izuzetne je važnosti za cijelo područje Kloštar Ivanića. Na ovom području nema zabilježenih većih zagađenja koje bi stvarale značajan ekološki problem, no sustav zaštite okoliša mora u budućnosti imati jednu od važnijih uloga u razvoju ovog područja.

Reljefna struktura na području Općine sastoji se od niskih ravničarskih do blago uzdignutih terena što osigurava neometano gospodarsko iskorištavanje i izgradnju infrastrukture.

Pogodnost tla za ratarsku proizvodnju smanjuje se s nadmorskom visinom, tla su brežuljkasta i nižeg boniteta te su pogodna za vinogradarstvo. U nizinskim dijelovima Općine su kvalitetnija tla, dobro očuvana i pogodna za proizvodnju zdrave hrane. Geološki sastav i reljef ne predstavljaju ograničavajući faktor razvoja. Reljefna struktura područja Općine sastoji se od niskih ravničarskih do blago uzdignutih terena što osigurava neometano gospodarsko iskorištavanje i uvođenje infrastrukture. Veći dio područja zauzima nekoherentno tlo, dok se u sjevernom dijelu nalazi područje pojačane erozije.


### 2.4. Komunalna infrastruktura

#### 2.4.1. Cestovni promet

Općina Kloštar Ivanić dio je prostora središnje Hrvatske na kojem se spajaju dva ključna prostora: podunavski i jadranski. Prometna mreža je dobra te je Općina dobro prometno povezana sa susjednim gradovima i općinama.

Kroz područje općine Kloštar Ivanić prolazi 17,1 km županijskih cesta, 14,7 km lokalnih cesta, a ukupna duljina cesta iznosi 31,8 kilometara. Nerazvrstanih cesta na području općine Kloštar Ivanić ima ukupno 134 nerazvrstanih cesta sveukupne duljine 58,90 km. Za županijske i lokalne ceste nadležna je Županijska uprava za ceste Zagrebačke županije dok je za nerazvrstane ceste nadležna Općina Kloštar Ivanić.

Slika 5. Stanje u prostoru Općine Kloštar Ivanić

  
*Izvor: WEB-GIS Portal, 'Stanje u prostoru Zagrebačke županije'*

#### 2.4.2. Zračni promet

Područje općine Kloštar Ivanić je povezano sa Zračnom lukom Zagreb koja je od Kloštar Ivanića udaljena 41 km.

#### 2.4.3. Željeznički promet

Postojeća željeznička pruga prolazi rubnim južnim područjem Općine Kloštar Ivanić, a u susjednom Ivanić-Gradu postoji željeznička stanica kojom se koriste mještani Općine. Željeznička stanica Ivanić-Grada je 4 km udaljena od Kloštar Ivanića.

Područjem Ivanić-Grada prolazi glavna magistralna željeznička pruga kao glavni željeznički prometni pravac između središnjeg i istočnog dijela Hrvatske, a ujedno je i dio X. europskog koridora na potezu Zagreb – Tovarnik - tradicionalne prometne poveznice Jugoistočne i Srednje Europe.

#### 2.4.4. Pošta i elektroničke komunikacije

Hrvatska pošta za područje općine Kloštar Ivanić (10 312) ima poštanski ured koji uz poštanske usluge obavlja financijske i druge poslove.

Područje općine Kloštar Ivanić pokriveno je nepokretnom i pokretnim mrežama elektroničke komunikacije.

#### 2.4.5. Vodoopskrba i odvodnja

Kvaliteta vodoopskrbe na području Općine Kloštar Ivanić, kao i na području cijele (bivše) Općine Ivanić Grad nije zadovoljavajuća. Dio domaćinstava koristi najčešće vodu nekontrolirane kakvoće, iz individualnih plitkih bunara, no u tijeku je izgradnja i rekonstrukcija vodoopskrbnih cjevovoda i pripadnih objekata na vodoopskrbnom području Ivanić-Grad u sklopu EU projekta „*Regionalni vodoopskrbni sustav Zagrebačke županije – Zagreb istok*“ sufinanciranog iz Kohezijskog fonda EU „Operativni program konkurentnost i kohezija 2014 – 2020“. Vrijednost ugovora je 12.037.608,12 €, zaključno s veljačom 2023. godine realizirano je 11.051.376,34 €, odnosno 91,81%. Radovi su započeli u srpnju 2019. godine, a predviđeno trajanje radova je 49 mjeseci. Zaključno s veljačom 2023. godine izvedeno je 20 kilometara rekonstrukcije cjevovoda u Općini Kloštar Ivanić te 468 komada novih kućnih priključaka.

Općina Kloštar Ivanić sredstvima iz proračuna financirala je samostalnu izgradnju nekoliko vodovoda: ulični vodovod u naselju Ščapovec, magistralni vodovod Kloštar Ivanić - Stara Marča, dio vodovoda Bešlinec - Križci. Kanalizacijska mreža na području Općine Kloštar Ivanića je izvedena je djelomično. Česta je pojava ispuštanja otpadne vode iz domaćinstava u kanale za odvod oborinske vode, otvorene kanale i vodotoke, što je potencijalno izvorište oboljenja i zaraze.

#### 2.4.6. Zbrinjavanje otpada

Organizirano skupljanje i odvoz otpada na širem području općine Kloštar Ivanić obavlja poduzeće Ivakop d.o.o., komunalno društvo u vlasništvu Grada Ivanić-Grada, Općine Križ i Kloštar Ivanić. Osim sakupljanja neopasnog otpada, društvo obavlja i djelatnosti gospodarenja otpadom, zbrinjavanja otpada, trgovanja otpadom, sakupljanja otpada, prijevoza otpada, druge obrade otpada, računovodstvenih poslova i administrativnih djelatnosti.

Reciklažno dvorište Kloštar Ivanić je namijenjeno građanima s prebivalištem na području općine Kloštar Ivanić. Vrste otpada koje se mogu odložiti na reciklažnom dvorištu su: glomazni otpad, papir i karton, staklo, metal, plastika, drvo, tekstil i odjeća, EE oprema/otpad, ulja i masti, baterije i akumulatori, lijekovi, lužine, kiseline, pesticidi, boje, ljepila i smole, deterdženti i dr.

#### 2.4.7. Elektroenergetski sustav

Planovi razvoja elektroenergetskog sustava Elektre Križ na području Općine Kloštar Ivanić su fazi redovitih investicija i programa, sukladno financijskim okvirima plana investicija i održavanja. Trenutno se na području Općine Kloštar Ivanić provode radnje s više programa unutar planova Elektre Križ, i to:  
sanacija naponskih prilika - trenutno na području Općine postoje samo dva (2) niskonaponska izvoda na kojima su lošije naponske prilike, za koje su trenutno u izradi projektne podloge;  
zamjena dotrajale opreme - sustavno se zamjenjuje dotrajala oprema i oprema kojoj je životni vijek istekao; program prelaska na 20 kV naponsku razinu - trenutno je u fazi rekonstrukcija pojene točke trafostanice 35/10 kV Kloštar, s ciljem prihvaćanja 20 kV naponske razine te prelaska na prijenosni omjer TS 35/20kV, sukladno time kompletan elektroenergetski sustava na području Općine planiran je za prelazak s 10kV na 20 kV naponsku razinu; program zamjene stupova za prihvat optičke komunikacijske infrastrukture; program redovnog održavanja te hitne intervencije.

#### 2.4.8. Plinoopskrba

U Općini postoji nalazište nafte, odnosno „naftno polje Kloštar“. Magistralnu plinsku mrežu kontrolira PLINACRO d.o.o., dok opskrbu i distribuciju plina obavlja IVAPLIN. Do 1999. godine na području Općine Kloštar Ivanić izgrađen je plinovod Predavec - Stara Marča. Plinovod je lokalni, ali je projektiran kao magistralni (90 mm, polietilen-HD), s pretpostavkom da se jednog dana može vezati na planirani magistralni plinovod prema Općini Dubrava. Plinskom mrežom je do sada pokriveno 64,2 kilometara plinske mreže na području općine.

#### 

#### 2.4.9. Vatrogasna zaštita

U Kloštar Ivaniću je 1893. godine osnovano Dobrovoljno vatrogasno društvo Kloštar Ivanić. Zbog sve veće opasnosti od požara osnovana su dobrovoljna vatrogasna društva i u: DVD Krišci, DVD Obreška, DVD Lipovec, DVD Čemernica, DVD Bešlinec, DVD Stara Marča i DVD Sobočani.

Svih osam DVD-a udruženo je u Vatrogasnu zajednicu Općine Kloštar Ivanić, trenutačno brojno stanje članstva je 280 aktivnih članova, 120 aktivnih članica, 100 članova mladeži, 115 pričuvnih i 110 podupirućih članova, što ukupno iznosi 725 članova, odnosno svaki osmi stanovnik općine je član vatrogasne organizacije.

Vatrogasna zajednica općine kao udruga vatrogasaca općine koordinira rad svojih članova (društava), provodi obuku kadrova, nabavlja opremu, organizira društvena natjecanja te vrši ostale akcije po planu zaštite od požara.

Od vatrogasne opreme posjeduju: dva kombinirana vatrogasna vozila (voda - pjena), tri vatrogasne cisterne 3x7500 litara vode, osam vatrogasnih motornih štrcaljki sa svom potrebnom opremom za gašenje objekata i otvorenog prostora.

### 2.5. Društvena infrastruktura

#### 2.5.1. Nadležnost i interesi Općine Kloštar Ivanić

Općina Kloštar Ivanić u svom samoupravnom djelokrugu obavlja poslove lokalnog  
značaja kojima se neposredno ostvaruju potrebe građana, a koji nisu Ustavom ili  
zakonom dodijeljeni državnim tijelima ili tijelima jedinice područne (regionalne)  
samouprave i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci predškolskog uzrasta, socijalnu skrb, gospodarski razvoj, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu i civilnu zaštitu, promet na svom području te ostale poslove sukladno posebnim zakonima.

#### 2.5.2. Proračun Općine Kloštar Ivanić

Proračun JLS-e predstavlja akt kojim se procjenjuju prihodi i primici te utvrđuju rashodi i izdaci za jednu godinu. Na temelju proračuna omogućuje se financiranje poslova i programa uz pomoć kojih se pružaju i ostvaruju javne potrebe i prava građana, koja se financiraju iz javnih prihoda.

Proračun je, osim za redovno financiranje poslova, funkcija i programa Općine, vrlo bitan i kao instrument ekonomske politike kojim se utječe na ekonomsko stanje Općine, odnosno na ekonomski rast i zaposlenost. Proračunom se usmjerava gospodarski razvoj Općine i upravlja svim potencijalnim resursima.

U tablici koja slijedi donosimo pregled postupaka, odnosno koraka koje je potrebno poduzeti u pripremi općinskog proračuna, kao i rokova za njihovo izvršavanje, na razini jedne godine.

Tablica 5. Rokovi i koraci u izradi proračuna

|  |  |  |  |  |  |
| --- | --- | --- | --- | --- | --- |
|  | 30.09. | 15.10. | 20.10. | 15.11. | 15.12. |
| Upute za izradu proračuna |  |  |  |  |  |
| Prijedlog financijskog plana |  |  |  |  |  |
| Zahtjev za novčanim sredstvima |  |  |  |  |  |
| Nacrt proračuna |  |  |  |  |  |
| Prijedlog proračuna (načelnik) |  |  |  |  |  |
| Donošenje Općinskog proračuna  (Općinsko vijeće) |  |  |  |  |  |

Sljedeća tablica odnosi se na strukturu proračuna za 2024. godinu i projekcija za 2025. i 2026. godinu te prikazuje planirano kretanje prihoda i primitaka te rashoda i izdataka (u EUR).

Tablica 6. Prikaz prihoda i primitaka te rashoda i izdataka (u eurima)

|  |  |  |  |
| --- | --- | --- | --- |
| **Godina** | **2024.** | **2025.** | **2026.** |
| **A. Sažetak računa prihoda i rashoda** |  |  |  |
| Prihodi ukupno | 6.440.394,00 | 6.440.394,00 | 6.440.394,00 |
| Prihodi poslovanja | 6.419.658,00 | 6.419.658,00 | 6.419.658,00 |
| Prihodi od prodaje nefinancijske imovine | 20.736,00 | 20.736,00 | 20.736,00 |
| Rashodi ukupno | 7.180.845,00 | 7.180.845,00 | 7.180.845,00 |
| Rashodi poslovanja | 3.763.766,81 | 3.763.766,81 | 3.763.766,81 |
| Rashodi za nabavu nefinancijske imovine | 3.417.078,19 | 3.417.078,19 | 3.417.078,19 |
| **Razlika** | -740.451,00 | -740.451,00 | -740.451,00 |
| **B. Sažetak računa financiranja** |  |  |  |
| Primici od financijske imovine i zaduživanja | 492.451,00 | 492.451,00 | 492.451,00 |
| Izdaci za financijsku imovinu i otplate zajmova | 180.000,00 | 180.000,00 | 180.000,00 |
| Razlika primitaka i izdataka | 312.451,00 | 312.451,00 | 312.451,00 |
| **C. Preneseni višak/manjak i višegodišnji plan uravnoteženja** |  |  |  |
| Ukupan donos viška/manjka iz prethodne(ih) godina | 423.000,00 | 423.000,00 | 423.000,00 |
| Prijenos viška/manjka u sljedeće razdoblje | 428.000,00 | 428.000,00 | 428.000,00 |
| Višak/manjak+Neto financiranje+preneseni rezultat | 0 | 0 | 0 |

*Izvor: Općina Kloštar Ivanić*

Proračun Općine Kloštar Ivanić za 2024. godinu usvojen je na 17. sjednici Općinskog vijeća Općine Kloštar Ivanić održanoj dana 8. prosinca 2023. godine.

Prihodi od poslovanja Kloštar Ivanić za 2024. godinu planirani su u iznosu od 6.419.658,00 EUR, prihodi od prodaje nefinancijske imovine planirani u iznosu od 20.736,00 EUR, primici od financijske imovine i zaduživanja planirani u iznosu 492.451,00 EUR, a raspoloživa sredstva iz prethodnih godina planiraju se u iznosu od 289.563,00 EUR. Rashodi poslovanja Općine Kloštar Ivanić za 2024. godinu planirani su u iznosu od 3.763.766,81 EUR, rashodi za nabavu nefinancijske imovine planirani u iznosu od 3.417.078,19 EUR, izdaci za financijsku imovinu i otplatu zajmova planirani u iznosu od 180.000,00 EUR.

#### 2.5.3. Imovina Općine Kloštar Ivanić

Općina Kloštar Ivanić ima ukupno 975 jedinica imovine prema Registru imovine u kojemu je sva imovina grupirana u portfelje i potportfelje. Općina u Registru ima sljedeće pojavne oblike nekretnina: dječja igrališta, parkirališta, parkove, groblja i mrtvačnice, domove, spomenike, vrtić, poslovni prostor za potrebe JLS-a, ceste i ostale nerazvrstane puteve, ulice, sportske objekte, otvorene terene, izgrađena i ne izgrađena građevinska zemljišta, poljoprivredna zemljišta te ostala zemljišta, šume, ostali javni prostor te ostalu komunalnu infrastrukturu.

Trgovačka društva u kojima Općina Kloštar Ivanić ima vlasnički udio, vrlo su važna za zapošljavanje te znatno pridonose cjelokupnoj gospodarskoj aktivnosti, posebice što pružaju usluge od javnog interesa s osobinama javnog dobra.

Trgovačka društva u vlasništvu Općine Kloštar Ivanić su:

* IVAKOP d.o.o. za komunalne djelatnosti
* IVAPLIN d.o.o. za distribuciju i opskrbu plinom
* Obiteljski Radio Ivanić – Radijski program za medijsko oglašavanje i informiranje
* Vodoopskrba i odvodnja Zagrebačke Županije d.o.o. - isporučitelj javnih usluga vode i odvodnje

Proračunski korisnici Općine Kloštar Ivanić su:

* Dječji vrtić „Proljeće“ Kloštar Ivanić

Upravljanje nekretninama obuhvaća sljedeće aktivnosti:

* stjecanje i raspolaganje nekretninama i ostvarivanje vlasničkih prava u skladu s  
  propisima koji uređuju vlasništvo i druga stvarna prava,
* utvrđivanje vlasničko-pravnog statusa nekretnina, njihov popis, te upis u javne  
  registre i očevidnike,
* tekuće i investicijsko održavanje nekretnina te kapitalna ulaganja, financijsko  
  praćenje prihoda i rashoda od nekretnina te
* obavljanje drugih poslova u vezi upravljanja nekretninama.

#### 2.5.4. Indeks razvijenosti

Jedan od osnovnih pokazatelja stanja gospodarstva na području jedinica lokalne samouprave je indeks razvijenosti. Riječ je o kompozitnom pokazatelju sastavljenom od niza društveno-gospodarskih indikatora kojima se mjeri stupanj razvijenosti jedinica samouprave. Općina Kloštar Ivanić nalazi se u 5. razvojnoj skupini na 223. mjestu od 556 jedinica lokalne samouprave, s indeksom razvijenosti 101,41 %.

Zagrebačka županija ima indeks razvijenosti od 108,27 % te se nalazi u IV. skupini iznadprosječno rangiranih jedinica područne (regionalne) samouprave. Najvažniji pokazatelji koji utječu na rangiranje općina i gradova su prosječni dohodak, prosječni izvorni prihodi, prosječna stopa nezaposlenosti i stupanj obrazovanja osoba između 20 i 65 godine koje su ostvarile obrazovni stupanj VSS.

Indeks razvijenosti izračunava se na temelju sljedećih pokazatelja:

1) stope nezaposlenosti

2) dohotka po stanovniku

3) proračunskih prihoda jedinica lokalne, odnosno područne (regionalne) samouprave po stanovniku

4) općega kretanja stanovništva

5) stope obrazovanosti

6) indeksa starenja.

Tablica 7. Osnovni i standardizirani pokazatelji indeksa razvijenosti za Općinu Kloštar Ivanić

|  |  |  |
| --- | --- | --- |
| **Ime pokazatelja** | **Osnovni pokazatelj** | **Standardizirani pokazatelj** |
| Prosječni dohodak | 37.032,11 | 102,23 |
| Prosječni izvorni prihodi | 2.927,27 | 98,19 |
| Prosječna stopa nezaposlenosti | 0,07 | 101,75 |
| Opće kretanje stanovništva | 90,41 | 103,57 |
| Indeks starenja | 142,90 | 105,40 |
| Stupanj obrazovanja (20-65, VSS) | 15,55 | 97,81 |

*Izvor: Ministarstvo regionalnoga razvoja i fondova Europske unije*

### 2.6. Obrazovanje, kultura i socijalna infrastruktura

#### 2.6.1. Odgoj i obrazovanje

Na području općine Kloštar Ivanić postoji predškolska i osnovnoškolska institucija.

Tablica 8. Broj djece na početku pedagoške godine (dječji vrtić)

|  |  |
| --- | --- |
| **Pedagoška godina** | **Broj djece** |
| 2015/2016. | 150 |
| 2016./2017. | 166 |
| 2017./2018. | 157 |
| 2018./2019. | 188 |
| 2019./2020. | 204 |
| 2020./2021. | 212 |
| 2021./2022. | 224 |
| 2022./2023. | 226 |
| *Izvor: DZS* |  | |  |

Dječji vrtić Proljeće u Kloštar Ivaniću je jedina ustanova ranog odgoja i predškolskog obrazovanja na prostoru općine Kloštar Ivanić, djeluje u šest odgojnih skupina u redovitom cjelovitom desetsatnom programu.

U Dječjem vrtiću Proljeće je 224 djece pohađalo vrtić u 2021./2022. pedagoškoj godini, dok je u vrtiću ukupno 35 zaposlenih, a pedagoške godine 2022./2023. vrtić pohađa 226 djece te je 39 zaposlenih. Promatrajući broj upisane djece zadnjih godina na području općine Kloštar Ivanić postoji trend povećanja upisane djece u Dječji vrtić Proljeće.

Tablica 9. Broj učenika na početku školske godine

|  |  |
| --- | --- |
| **Školska godina** | **Broj učenika** |
| 2015/2016. | 491 |
| 2016./2017. | 480 |
| 2017./2018. | 476 |
| 2018./2019. | 464 |
| 2019./2020. | 456 |
| 2020./2021. | 442 |
| 2021./2022. | 430 |
| 2022./2023. | 413 |

*Izvor: DZS*

U Osnovnoj školi braće Radić Kloštar Ivanić postoji trend smanjenja broja učenika. Školske godine te 2021./2022. je ukupno upisano 430 učenika, a zaposleno je 48 učitelja, dok je 2022./2023. upisano 413 učenika te ukupno zaposlenih 56 učitelja.

Što se tiče srednjoškolskog i visokoškolskog obrazovanja, na području općine Kloštar Ivanić, ne postoji niti jedna srednja škola i visokoškolska ustanova. Općina stipendira 45 učenika srednjih škola i 30 studenata s područja općine Kloštar Ivanić prema kriteriju izvrsnosti i prema socijalnom kriteriju u školskoj/akademskoj godini 2022./2023.

Tablica 10. Broj studenata

|  |  |
| --- | --- |
| **Školska godina** | **Studenti upisani na stručni i sveučilišni studij, poslijediplomski specijalistički studij, poslijediplomski doktorski studij** |
| 2015/2016. | 164 |
| 2016./2017. | 161 |
| 2017./2018. | 156 |
| 2018./2019. | 161 |
| 2019./2020. | 165 |
| 2020./2021. | 161 |
| 2021./2022. | 174 |

*Izvor: DZS*

Studenti s područja općine Kloštar Ivanić studiraju uglavnom na nekom od fakulteta Zagrebačkog sveučilišta. U akademskoj godini 2021./2022. iz općine Kloštar Ivanić bilo je upisano ukupno 174 studenata na stručni i sveučilišni studij, poslijediplomski specijalistički studij te poslijediplomski doktorski studij u zimskom semestru.

#### 2.6.2. Kultura i kulturna baština

Na području općine Kloštar Ivanić se nalazi Franjevački samostan i Crkva Svetog Ivana Krstitelja. Crkva je građena na prijelazu iz 15. u 16. stoljeće te se ubraja među najveće gotičke sakralne građevine u sjevernoj Hrvatskoj. Gradnja samostana dovršena je 1748. godina.

U Drugom svjetskom ratu crkva je teško oštećena, no krajem 80-ih godina 20. stoljeća počela je obnova crkve koja još traje. Od inventara sačuvane su gotovo sve slike i kipovi koji se čuvaju u riznici i pinakoteki novog franjevačkog samostana i župe.

U sklopu sakristije župne crkve izloženi su predmeti koji pripadaju samostanu i župi. Knjižnica sadrži oko 5.000 naslova, knjige s područja medicine, ljekarništva, teologije, filozofije i lingvistike te tri inkunabule. Računa se da ima oko 150 raritetnih knjiga na hrvatskom i više stotina na slovenskom, latinskom i njemačkom jeziku.

Za vrijeme Austrije 1817. godine učinjena je katastarska izmjera za područje Hrvatske i Slavonije. Zvonik crkve Sv. Ivana Krstitelja u Kloštar Ivaniću je ishodišna točka za tu izmjeru. Izabran je zvonik jer se zbog visine od 69 metara vidio iz mnogih susjednih točaka te je mogao poslužiti kao izvrsno polazište trigonometrijske mreže.

Slika 6. Franjevački samostan i crkva sv. Ivana Krstitelja



*Izvor:* [*www.locator-tzzz.com*](http://www.locator-tzzz.com)

Crkva Blažene Djevice Marije najznačajniji je spomenik sakralne arhitekture stare ivanićke povijesti. Crkva se nalazi na mjestu starije gotičke crkve s početka 13. stoljeća. Današnja crkva sagrađena je 1759. godine u baroknom stilu. Crkva ima sačuvan posebno vrijedan barokni inventar. U crkvi se nalazi i muzej sakralne baštine s izuzetno vrijednim predmetima iz obližnje gotičke crkve svetog Ivana Krstitelja. Crkva je proglašena Biskupijskim svetištem Blažene Djevice Marije.

Slika 7. Franjevački samostan i crkva sv. Ivana Krstitelja

  
*Izvor:* [*www*.*biskupija-sisak.hr*](http://www.biskupija-sisak.hr)

Registar kulturnih dobara Republike Hrvatske vodi Ministarstvo kulture, sljedeća tablica pokazuje kulturna dobra na području općine Kloštar Ivanić.

Tablica 11. Kulturna dobra na području općine Kloštar Ivanić

|  |  |  |  |  |  |
| --- | --- | --- | --- | --- | --- |
| **Rbr.** | **Registarski broj** | **Naziv kulturnog dobra** | **Adresa** | **Vrsta** | **Pravni status** |
| 1 | Z-2249 | Crkva Uznesenja Blažene Djevice Marije | Kloštar Ivanić, ULICA SV. MARIJE 4 | Nepokretna pojedinačna | Zaštićeno kulturno dobro |
| 2 | Z-2250 | Kompleks Franjevačkog samostana i crkve sv. Ivana Krstitelja | Kloštar Ivanić, TRG SV.IVANA 10 | Nepokretna pojedinačna | Zaštićeno kulturno dobro |

*Izvor: Ministarstvo kulture i medija, Registar kulturnih dobara*

#### 2.6.3. Sport

Na području općine Kloštar Ivanić su dva nogometna kluba: nogometni klub „Kloštar“ i nogometni klub „Lipovec“. Nogometni klub „Kloštar“ je osnovan je 1952. godine pod nazivom Sportsko društvo "Slavko Janeš". Najveći uspjesi kluba datiraju od 1994. godine, kada se klub plasirao u III. hrvatsku ligu, gdje se natjecao sve do 1998., kada zbog reorganizacije županijskih liga prelazi u jedinstvenu ligu Zagrebačke županije, gdje se natječe i danas. Klub se, osim u seniorskoj konkurenciji, natječe u još tri kategorije mladeži - juniora, pionira i početnika, što čini ukupno oko 80 aktivnih igrača koji u svim selekcijama.

Također je uspješan karate klub „KIK“ iz Kloštar Ivanića.

#### 2.6.4. Zdravstvo i socijalna skrb

Primarna zdravstvena zaštita temelj je sustava zdravstvene zaštite i prva razina zdravstvene zaštite. Dom zdravlja Zagrebačke županije institucija je primarne zdravstvene zaštite. Zagrebačka županija osnivač je Doma zdravlja Zagrebačke županije koji ima 8 ispostava, a postoji i 48 područnih ambulanti. Ljekarne Zagrebačke županije imaju 16 podružnica i zastupljene su na cijelom području Zagrebačke županije.

Na području općine Kloštar Ivanić se nalazi Dom zdravlja s ambulantom opće medicine i stomatološkom ambulantom. Također nalaze se i dvije ljekarne: Ljekarna Zagrebačke županije i Ljekarna Milice Lovrić. Ostale zdravstvene usluge stanovnici s područja općine većinom ostvaruju u Zagrebu.

Socijalna skrb financira se iz državnog, županijskog i općinskog proračuna, u pretežitom dijelu je u nadležnosti države i ostvaruje se putem Centra za socijalnu skrb Ivanić Grada. Pravo na pomoć temelji se na odrednicama Zakona o socijalnoj skrbi i Odluke o socijalnoj skrbi Općine Kloštar Ivanić (Glasnik Zagrebačke županije broj 25/19).

Programom socijalnih potreba Općine Kloštar Ivanić obuhvaćeno je sljedeće: naknada za troškove stanovanja i jednokratne novčane pomoći, ostali izdaci za humanitarna djela i novčane pomoći pojedincima i obiteljima prema odluci Općinskog načelnika, podmirenje pogrebnih troškova, jednokratna novčana pomoć umirovljenicima, nezaposlenima i korisnicima ZMN – božićnica i uskrsnica, jednokratna novčana pomoć roditeljima povodom rođenja djeteta, podmirenje troškova ljetovanja učenika iz socijalno – ugroženih obitelji i osoba s posebnim potrebama, podmirenje troškova Osnovnoj školi braće Radić Kloštar Ivanić za školu plivanja, tekuće donacije u novcu Gradskom društvu Crvenog križa, financiranje programa/projekata udruga u okviru javnih, potreba iz područja socijalne skrbi i humanitarne djelatnosti, potpora učenicima i studentima (stipendije), prigodna pomoć socijalno ugroženim, starim osobama i umirovljenicima, subvencioniranje prijevoza studentima viših škola i fakulteta i tekuće donacije u novcu «Caritasu» Kloštar Ivanić.

Općina Kloštar Ivanić isplaćuje novčanu naknadu za rođenje djeteta s prebivalištem na području općine Kloštar Ivanić u visini od: 200,00 eura za rođenje prvog djeteta, 350,00 eura za rođenje drugog djeteta i 500,00 eura za rođenje trećeg i svakog daljnjeg djeteta. U 2021. godini je broj živorođene djece u Općini Kloštar Ivanić bio 60, a 2022. godine je bilo 54 rođenih.

#### 2.6.5. Civilno društvo

Prema podacima Registra udruga RH na području općine Kloštar Ivanić djeluje 29 aktivnih udruga.

Aktivne udruge na području općine Kloštar Ivanić su sljedeće:

* Udruga za zaštitu okoliša "Čret"
* Lovačko društvo "Srndać" Kloštar Ivanić
* Streljačka družina "Lipovec"
* Udruga za poboljšanje kvalitete života djece Rasti s nama
* Udruga "Prijatelji Kloštra"
* Happy end za sve napuštene i ranjene životinje
* Nogometni klub „Kloštar“ Kloštar Ivanić
* Karate klub "KIK" Kloštar Ivanić
* Pikado klub Big Ben
* Moto udruga "MK Peti element"
* Auto Klub "Ivanić Grad"
* Vatrogasna zajednica općine Kloštar Ivanić
* Dobrovoljno vatrogasno društvo Kloštar Ivanić
* Dobrovoljno vatrogasno društvo Donja Obreška
* Dobrovoljno vatrogasno društvo Bešlinec
* Dobrovoljno vatrogasno društvo Čemernica Lonjska
* Dobrovoljno vatrogasno društvo Lipovec Lonjski
* Dobrovoljno vatrogasno društvo Sobočani
* Udruga hrvatskih vojnih invalida Domovinskog rata Kloštar Ivanić
* Ogranak matice Hrvatske u Kloštar Ivaniću
* Udruga specijalne jedinice policije iz Domovinskog rata "RIS" Kutina - podružnica Ivanić-Grad
* "Kraljica Katarina" Udruga hrvata BiH Kloštar Ivanić
* Udruga za pomoć ljudima u potrebi „Goldy Goldy“
* "Kloštranske mažoretkinje" Kloštar Ivanić
* Kulturno umjetničko društvo „Breška“ Donja Obreška
* Kulturno umjetničko društvo „Kloštar“ Kloštar Ivanić
* Vokalno - instrumentalni sastav "Pelister"
* Kazalište "Janus"
* Grad filma – Udruga umjetnika Hrvatske u audio-vizualnim djelatnostima

Svaka udruga ima specifičnosti, ali postoji osnovni zakonski okvir u kojem udruge moraju funkcionirati. Taj okvir prije svega obuhvaća registraciju udruga i potrebu podnošenja financijskog izvještaja koji će pokazati na koji su se način udruge financirale.

Udruge uglavnom svoje redovite programe i aktivnosti provode volonterski uz pojedinačna pokroviteljstva i financiranje iz proračuna Općine.

Općina Kloštar Ivanić u suradnji sa Središnjim savezom uzgajivača konja hrvatski posavac kontinuirano održava izložbe izvornih i zaštićenih pasmina konja i konjskih zaprega. Središnji savez uzgajivača konja hrvatski posavac predstavlja organizaciju koja ima za cilj organizaciju i provedbu uzgoja pasmine konja hrvatski posavac.

### 2.7. Gospodarstvo

#### 2.7.1. Poljoprivreda

U Općini Kloštar Ivanić prevladavaju poljoprivredna i stočarska proizvodnja. Razvijene poljoprivredne grane su voćarstvo, vinogradarstvo i povrtlarstvo. Zastupljene grane stočarstva na ovom području su svinjogojstvo, govedarstvo i konjogojstvo.

Poljoprivredna proizvodnja i prateće prerađivačke djelatnosti imaju značajan udio u gospodarstvu, posebice poljoprivredna proizvodnja čiji su nosioci obiteljska poljoprivredna gospodarstva, koji uglavnom proizvode za potrebe svog kućanstva uz prihode izvan poljoprivrede.

Općina Kloštar Ivanić za poljoprivrednike dodjeljuje sljedeće potpore: sufinanciranje kupnje ograde za nasade i životinje na području Općine Kloštar Ivanić, subvencioniranje uzgojno – selekcijskog rada pasmine konja Hrvatski posavac i Hrvatski hladnokrvnjak, subvenciranje premije osiguranja u poljoprivredi, sufinanciranje stručnog osposobljavanja u poljoprivredi, sufinanciranje troškova umjetnog osjemenjivanja krava plotkinja, sufinanciranje troškova umjetnog osjemenjivanja, financiranje dijagnostike tj. ultrazvuka krava za bređost nakon trećeg pripusta, sufinanciranje kupnje sjemena djeteline i DTS, sufinanciranje ranog utvrđivanja bređosti kod krava te sufinanciranje markica za telad.

Najznačajniji prirodni resursi kojima Općina raspolaže, poljoprivredno zemljište i šumske površine, odredit će i buduću gospodarsku strukturu, također najvećim dijelom vezanu uz njihovo iskorištavanje.

Prema Upisniku poljoprivrednih gospodarstava na području općine dana 31.12.2023. godine ima ukupno 490 poljoprivrednih gospodarstava, od toga je upisano 409 obiteljskih gospodarstava te 61 samoopskrbnih poljoprivrednih gospodarstava, 12 trgovačkih društava, 5 obrta, 2 zadruge i 1 druga pravna osoba.

Tablica 12. Tipologija poljoprivrednih gospodarstava

|  |  |
| --- | --- |
| **Tip poljoprivrednog gospodarstva** | **Broj poljoprivrednih gospodarstava** |
| Obiteljsko gospodarstvo | 409 |
| Obrt | 5 |
| Samoopskrbno poljoprivredno gospodarstvo | 61 |
| Trgovačko društvo | 12 |
| Druge pravne osobe | 1 |
| Zadruga | 2 |
| **Ukupno** | **490** |

*Izvor: Upisnik poljoprivrednih gospodarstava, stanje na dan 31.12.2023.*

Prema evidenciji ARKOD-a na području općine na dan 31.12.2023. godine ima 2.650 parcela na površini od 3.032,22 ha, a najveći broj parcela su oranice, livade, voćnjaci i vinogradi.

Tablica 13. Poljoprivredno zemljište prema vrstama upotrebe

|  |  |  |
| --- | --- | --- |
| **Vrsta upotrebe** | **Površina parcele (ha)** | **Broj parcela** |
| Oranica | 2.321,51 | 1.814 |
| Staklenici na oranici | 4,6 | 34 |
| Livada | 167,3 | 311 |
| Pašnjak | 268,76 | 95 |
| Vinogradi | 8,66 | 128 |
| Iskrčeni vinogradi | 0 | 0 |
| Voćnjak | 251,6 | 206 |
| Kulture kratke ophodnje | 0,43 | 2 |
| Mješoviti višegodišnji nasadi | 5,63 | 49 |
| Ostale vrste uporabe zemljišta | 1,23 | 5 |
| Privremeno neodržavana parcela | 2,5 | 6 |
| **Ukupno** | **3.032,22** | **2.650** |

*Izvor: ARKOD, stanje na dan 31.12.2023.*

Tablica pokazuje realan prikaz usitnjenost parcela pa se daje zaključiti kako su proizvođači mali te kao takvi nemaju dostatne opreme i ostalih resursa na raspolaganju za neku veću ili krupniju proizvodnju.

Prema ARKOD-u iz 2023. godine najveći broj parcela zauzimaju oranice (78,4%), slijede pašnjaci (9,1%), voćnjaci (8,5%) pa livade (5,6%).

#### 2.7.2. Poduzetništvo i obrt

Općina Kloštar Ivanić u cilju poticanja razvoja poduzetništva subvencionira sljedeće mjere i aktivnosti: potpora novoosnovanim tvrtkama i obrtima kroz oslobođenje od plaćanja komunalne naknade na vrijeme od godinu dana te potpora za početak poslovanja poduzetnika.

Na području općine Kloštar Ivanić je prema podacima FINA-e za 2021. godinu registrirano 118 poduzetnika koja zapošljavaju ukupno 455 djelatnika. Dok je 2022. godine registrirano 128 poduzetnika koji zapošljavaju 479 djelatnika.

U sljedećoj tablici su prikazani rezultati poslovanja poduzetnika, odnosno broj poduzetnika, broj zaposlenih, ukupni prihodi i dobit/gubitak razdoblja u periodu od 2018. do 2022. godine na području općine Kloštar Ivanić.

Tablica 14. Prikaz financijskih rezultata poslovanja poduzetnika općine Kloštar Ivanić 2018.-2022. godine

|  |  |  |  |  |  |
| --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** |
| Broj poduzetnika | 99 | 112 | 113 | 118 | 128 |
| Broj zaposlenih | 418 | 494 | 449 | 455 | 479 |
| Ukupni prihodi | 23.286.058,53 € | 26.117.479,86 € | 26.388.460,95 € | 30.842.584,91 € | 36.938.013,01 € |
| Dobit/gubitak razdoblja | 1.286.482,31 € | 812.191,92 € | 1.468.278,05 € | 1.749.783,00 € | 1.915.366,91 € |

*Izvor: Fina*

Na području općine Kloštar Ivanić je 2018. godine ukupno bilo 418 zaposlenih, dok je 2022. godine 479, što znači da broj zaposlenih raste, dok je 2018. godine bilo 99 poduzetnika registriranih na području općine Kloštar Ivanić, a 2022. godine je broj poduzetnika 128, što znači da broj poduzetnika na području općine raste.

U nastavku je tablica FINA-e u kojoj je vidljivo poslovanje najvećih gospodarskih subjekata na području općine Kloštar Ivanić u 2022. godini, a najveći ukupni prihod ostvarili su sljedeći: Jakopović d.o.o., Šinjor d.o.o., Celias d.o.o., Poljoplodovi d.o.o. i G.T.P. Brezovečki d.o.o.

Tablica 15. Najveći gospodarski subjekti prema ostvarenim prihodima 2022. godine (u eurima)

|  |  |  |  |  |
| --- | --- | --- | --- | --- |
|  | **Naziv poduzetnika** | **Mjesto** | **Područje djelatnosti** | **Broj zaposlenih** |
| 1. | JAKOPOVIĆ D.O.O. | KLOŠTAR IVANIĆ | Trgovina na malo u nespecijaliziranim prodavaonicama | 60 |
| 2. | ŠINJOR D.O.O. | KLOŠTAR IVANIĆ | Cestovni prijevoz robe | 23 |
| 3. | CELIAS D.O.O. | IVANIĆ GRAD | Proizvodnja ostalih proizvoda od drva, proizvoda od pluta, slame i pletarskih materijala | 12 |
| 4. | POLJOPLODOVI D.O.O. | KLOŠTAR IVANIĆ | Uzgoj peradi | 4 |
| 5. | G.T.P. BREZOVEČKI D.O.O. | SOBOČANI, KLOŠTAR IVANIĆ | Uzgoj peradi | 1 |

*Izvor: FINA*

Obrtnik je fizička osoba koja samostalno i trajno obavlja jednu ili više gospodarskih djelatnosti radi postizanja dobiti/dohotka koji se ostvaruje proizvodnjom, prometom ili pružanjem usluga na tržištu. Registracija obrta se provodi tako da obrtnik podnosi prijavu za upis u Obrtni registar. Za obrtnike čije je sjedište na području općine Kloštar Ivanić to je Upravni odjel za gospodarstvo i fondove Europske unije, ispostava Ivanić-Grad.

Obrtništvo u Općini Kloštar Ivanić ima dugu tradiciju te je ulaganje u obrtničku infrastrukturu svakako jedno od važnijih mjera u pogledu razvoja. Na području općine Kloštar Ivanić prema evidenciji Obrtnog registra u prosincu 2022. godine registrirano je 58 obrta.

Tablica 16. Broj aktivnih obrta

|  |  |  |  |  |  |
| --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** |
| Zagrebačka županija | 4.764 | 5.067 | 5.517 | 5.701 | 6.395 |
| Kloštar Ivanić | 48 | 48 | 50 | 50 | 58 |



*Izvor: Obrtni registar Republike Hrvatske*

U tablici su vidljivi aktivni obrti na području Zagrebačke županije i općine Kloštar Ivanić u razdoblju od 2018. do 2022. godine iz koje je vidljivo povećanje broja obrta.

#### 2.7.3. Poslovna infrastruktura

Na području općine Kloštar Ivanić nalaze se dvije neaktivne poduzetničke zone Kloštar Ivanić i Lipovec Lonjski. Poduzetnička zona Kloštar Ivanić ima površinu 3,10 ha i 70,43% je u vlasništvu Općine Kloštar Ivanić, a 29,57% u vlasništvu Republike Hrvatske. Poduzetnička zona Lipovec Lonjski ima 9,79 ha i 100% je u vlasništvu Republike Hrvatske.

Slika 8. Poduzetničke zone Kloštar Ivanić i Lipovec Lonjski



*Izvor: Zavod za prostorno uređenje Zagrebačke županije*

Veliki su potencijali zona i prioritet Općine je privući potencijalne investitore, koji bi doprinijeli aktivaciji Zona, ali i gospodarskom razvoju Općine te otvaranju novih radnih mjesta.

Cilj je osigurati radna mjesta lokalnom stanovništvu te poticati malo i srednje obrtništvo i poduzetništvo s naglaskom na očuvanju prirodnog okoliša, a ujedno i na smanjenju nezaposlenosti i dnevnih migracijskih kretanja stanovništva općine Kloštar Ivanić.

#### 2.7.4. Turizam

Turizam na ovom području ima budućnost, osobito u agroturizmu, vjerskom, izletničkom, kulturnom, rekreacijskom i wellness turizmu te u nešto manjoj mjeri u boravišnom. Boravišni turizam zahtijeva veću ponudu infrastrukturnih objekata. Prvi korak u razvoju turizma bi svakako bio poticanje rada turističke zajednice koja bi svojim djelovanjem omogućila brži napredak i razvoj turizma na ovom području.

Tablica 17. Broj i struktura smještajnih kapaciteta u Općini Kloštar Ivanić

|  |  |  |  |  |  |  |
| --- | --- | --- | --- | --- | --- | --- |
| **Naziv objekta** | **Vrsta objekta** | **Kategorija objekta** | **Naselje objekta** | **Broj smještajnih jedinica** | **Smještajni kapacitet-broj kreveta** | **Smještajni kapacitet-broj pomoćnih kreveta** |
| House Kloštar | Objekti u domaćinstvu / Objekti u domaćinstvu | 5 zvjezdica | Kloštar Ivanić | 1 | 6 | 2 |
| Mali Trs | Objekti u domaćinstvu / Objekti u domaćinstvu | 3 zvjezdice | Kloštar Ivanić | 1 | 2 | 2 |
| Villa de Vista | Objekti u domaćinstvu / Objekti u domaćinstvu | 4 zvjezdice | Kloštar Ivanić | 1 | 6 | 2 |
| Ruralna kuća za odmor Na brijegu | Objekti u domaćinstvu / Objekti u domaćinstvu | 2 sunca | Kloštar Ivanić | 1 | 2 | 0 |
| Ladanj kod strica | Ostali ugostiteljski objekti za smještaj (Druge vrste - skupina kampovi) / Soba za iznajmljivanje | Nema kategorizacije | Sobočani | 3 | 3 | 0 |
| **UKUPNO** | | | | **7** | **19** | **6** |

*Izvor: Turistička zajednica Zagrebačke županije (podaci eVisitor)*

Prema podacima Turističke zajednice Zagrebačke županije iz informacijskog sustava eVisitor u 2023. godini u Općini Kloštar Ivanić nalazi se ukupno 5 objekata koji nude smještaj, ukupno je 7 smještajnih jedinica, 19 kreveta te 6 pomoćnih kreveta. Objekti koji nude smještaj su sa 5 zvjezdica, 4 zvjezdice, 1 zvjezdicom, 2 sunca te je jedan objekt bez kategorizacije.

Izletišta Zagrebačke županije su vrlo raznolika. Na području općine Kloštar Ivanić su dva izletišta: Ladanj kod strica i Stari Mlin - Klet. Ladanj kod strica pruža idiličan seoski doživljaj te gastronomske specijalitete, također u ponudi je i noćenje. Stari Mlin – klet je okružen vinogradima s uređenim stazama za šetnju i gastronomsku ponudu.

Tablica 18. Turistički dolasci i noćenja u sustavu eVisitor

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KLOŠTAR IVANIĆ** | **DOLASCI** | | | | **NOĆENJA** | | | |
| **2019.** | **2020.** | **2021.** | **2022.** | **2019.** | **2020.** | **2021.** | **2022.** |
| Strani turisti | 137 | 91 | 245 | 487 | 331 | 161 | 539 | 864 |
| Domaći turisti | 105 | 39 | 78 | 103 | 159 | 123 | 275 | 316 |
| **UKUPNO** | **242** | **130** | **323** | **590** | **490** | **284** | **814** | **1.180** |

*Izvor: Turistička zajednica Zagrebačke županije (podaci eVisitor)*

Podaci E-visitora pokazuju turističke dolaske i noćenja na području Općine Kloštar Ivanić od 2019. do 2022. godine. Vidljiv je značajan pad broja dolazaka i noćenja u 2020. godini zbog pandemije COVID -19. U 2021. godini dolazi do određenog oporavka te je ostvareno 323 dolazaka i 814 noćenja, a u 2022. godini je bilo 590 dolazaka domaćih i stranih turista te 1.180 noćenja na području općine Kloštar Ivanić. Mali je broj noćenja na području općine u odnosu na smještajne kapacitete.

Dan Općine se obilježava 24. lipnja na blagdan sv. Ivana Krstitelja. Svetkovina Uznesenja Blažene Djevice Marije na nebo odnosno Velika Gospa obilježava se tradicionalno 15. kolovoza u Svetištu Majke Milosrđa u Kloštar Ivaniću.

Cikloturistička ruta Zagrebačke županije povezuje gradove, mjesta i općine županije umrežujući postojeće biciklističke rute i staze kao gotove turističke proizvode. Prolazi asfaltnim prometnicama različite kvalitete, a najvećim dijelom lokalnim cestama sa smanjenim motornim prometom. Kako je visinska razlika mala tako je ruta koncipirana kao pogodna za sve vrste cikloturista – od rekreativaca do sportaša. Naravno po njoj je moguće voziti i sve vrste bicikala. Užitak vožnje biciklom kroz Zagrebačku županiju prožet je različitim sadržajima poput susreta gostoljubivim lokalnim stanovništvom, kušanja domaćih specijaliteta, upoznavanje s kulturnom baštinom i doživljaje vezane uz prirodna bogatstva rijeka Save i Kupe, jezera te mnogobrojnih rječica i potoka. Šumski krajobraz obiluje plodovima poput kestena, gljiva i šumskih jagoda. Dužina rute iznosi 207 kilometara, najviša točka je 93 m, dok je najviša točka na 264 metra.


Slika 9. Cikloturistička ruta Zagrebačke županije



*Izvor:* [*www.visitzagrebcounty.hr*](http://www.visitzagrebcounty.hr)

Biciklistička ruta Zagrebačke županije (karta 9), ukupne duljine 188,5 kilometara prolazi kroz područje općine i ima 4 rute: zelenu (Kloštar Ivanić – Čemernica Lonjska – Donja i Gornja Obreška – Mostari – Marčani – Sobočani – Kloštar Ivanić, 39 km), plavu (Ivanić Grad – Kloštar Ivanić – Mostari – Sovari – Križ, 52.5 km), smeđu (Dugo Selo – Rugvica-Oborovo-Veleševec– Lijevi Dubrovčak – Posavski Bregi-Ježevo – Dugo Selo, 56 km) i svijetlo-crvenu rutu (Ivanić Grad – Deanovec-Križ-Šušnjari- Šumečani-Kloštar Ivanić, 41 km).

Slika 10. Biciklistička karta 9



*Izvor:* [*www.visitzagrebcounty.hr*](http://www.visitzagrebcounty.hr)

#### 2.7.5. Radna snaga – zaposlenost/nezaposlenost

Prema Popisu stanovništva iz 2011. godine u Općini Kloštar Ivanić ukupno je bilo 1.976 zaposlenih. Podaci o ukupnom broju zaposlenih prema Popisu stanovništva 2021. godine još uvijek nisu objavljeni.

Hrvatski zavod za mirovinsko osiguranje objavljuje podatke o broju osiguranika mirovinskog sustava koji su zaposleni na području općine, grada i županije. Prema podacima Hrvatskog zavoda za mirovinsko osiguranje o broju osiguranika mirovinskog sustava na dan 31. prosinca 2023. godine na području Općine Kloštar Ivanić ukupno je zaposleno 898 radnika (kod pravnih i fizičkih osoba), od čega je 82,3 % osiguranika zaposleno je kod pravnih osoba, zatim slijede radnici kod fizičkih osoba u postotku od 8,8 %, obrtnici u postotku od 3,9 %, a poljoprivrednici u postotku od 3 %.

Tablica 19. Osiguranici mirovinskog osiguranja prema osnovama osiguranja

|  |  |  |
| --- | --- | --- |
| **Osnova osiguranja** | **Broj osiguranika** | **%** |
| Radnici kod pravnih osoba | 739 | 82,3 % |
| Obrtnici | 35 | 3,9 % |
| Poljoprivrednici | 27 | 3,0 % |
| Samostalne profesionalne djelatnosti | 13 | 1,4 % |
| Radnici kod fizičkih osoba | 79 | 8,8 % |
| Zaposleni kod međunarodnih organizacija i u inozemstvu | 1 | 0,1 % |
| Produženo osiguranje | 4 | 0,4 % |
| **Ukupno** | **898** | **100 %** |

*Izvor: Hrvatski zavod za mirovinsko osiguranje, stanje na dan 31.12.2023.*

Prema podacima Državnog zavoda za statistiku najviše zaposlenih po djelatnostima je u trgovini na veliko i na malo 22,18 %; popravak motornih vozila i motocikla 21,44 %, u građevinarstvu 19,30 %, u obrazovanju 18,71 %, u prerađivačkoj industriji 13,26 %, u prijevozu i skladištenju 6,04 %, dok u poljoprivredi, šumarstvu i ribarstvu je 5,65 % zaposlenih.

Za potrebe analize tržišta rada prema broju zaposlenih po djelatnostima korišteni su javno dostupni podaci Državnog zavoda za statistiku. Temeljem navedenih podataka analiziran je rast broja zaposlenih po djelatnostima za razdoblje od 2017. do 2022. godine na području Općine Kloštar Ivanić.

Tablica 20. Broj zaposlenih po djelatnostima

|  |  |  |  |  |  |  |  |
| --- | --- | --- | --- | --- | --- | --- | --- |
| **DJELATNOSTI** | **Broj zaposlenih** | | | | | | **Udio zaposlenih u 2022.** |
| **2017.** | **2018.** | **2019.** | **2020.** | **2021.** | **2022.** |
| Poljoprivreda, šumarstvo i ribarstvo | 11 | 22 | 11 | 20 | 29 | 8 | 1,50 % |
| Rudarstvo i vađenje | 14 | 10 | 10 | 9 | 8 | 13 | 2,44 % |
| Prerađivačka industrija | 32 | 60 | 54 | 71 | 68 | 78 | 14,66 % |
| Opskrba vodom; uklanjanje otpadnih voda, gospodarenje otpadom te djelatnosti sanacije okoliša |  | - | 4 | - | - | 2 | 0,38 % |
| Građevinarstvo | 74 | 71 | 85 | 82 | 99 | 117 | 21,99 % |
| Trgovina na veliko i na malo; popravak motornih vozila i motocikla | 90 | 101 | 109 | 122 | 110 | 118 | 22,18 % |
| Prijevoz i skladištenje | 23 | 36 | 42 | 31 | 31 | 35 | 6,58 % |
| Djelatnosti pružanja smještaja te pripreme i usluživanja hrane | 11 | 14 | 13 | 8 | 22 | 4 | 0,75 % |
| Informacije i komunikacije | 10 | - | 3 | 2 | 4 | 3 | 0,56 % |
| Stručne, znanstvene i tehničke djelatnosti | 12 | 6 | 5 | 10 | 10 | 12 | 2,26 % |
| Administrativne i pomoćne uslužne djelatnosti | - | 4 | 6 | 6 | 4 | 5 | 0,94 % |
| Javna uprava i obrana; obvezno socijalno osiguranje | 10 | 10 | 12 | 10 | 12 | 12 | 2,26 % |
| Obrazovanje | 84 | 87 | 95 | 97 | 96 | 101 | 18,98 % |
| Djelatnosti zdravstvene zaštite i socijalne skrbi | 14 | 13 | 13 | 18 | 14 | 14 | 2,63 % |
| Umjetnost, zabava i rekreacija | 5 | 6 | 6 | 5 | 2 | 6 | 1,13 % |
| Ostale uslužne djelatnosti | - | 10 | 3 | 14 | 4 | 4 | 0,75 % |
| **UKUPNO** | **390** | **450** | **471** | **505** | **513** | **532** | **100** % |

*Izvor: Zaposlenost-pregled po županijama, DZS*

U strukturi djelatnosti, djelatnost s najvećim brojem zaposlenih u 2022. godini ima „Trgovina na veliko i na malo; popravak motornih vozila i motocikla“ s 22,18 %, zatim „Građevinarstvo s 21,99 %“ a na trećem mjestu je „Obrazovanje“ s 18,98 %.

Tablica 21. Kretanje broja nezaposlenih osoba po godinama

|  |  |  |  |  |  |
| --- | --- | --- | --- | --- | --- |
| **Godina** | **2019.** | **2020.** | **2021.** | **2022.** | **2023.** |
| Zagrebačka županija | 5.582 | 6.629 | 6.267 | 5.094 | 4.977 |
| Kloštar Ivanić | 191 | 224 | 224 | 186 | 190 |

*Izvor: HZZ, Statistika on-line*

Iz tablice se vidi kretanje broja nezaposlenih na području općine Kloštar Ivanić, 2020. godine je bio porast nezaposlenih osoba u odnosu na 2019. godinu, dok je 2022. godine broj nezaposlenih pao i brojimo 186 nezaposlene osobe na području općine Kloštar Ivanić, a 2023. godine je porastao na 190 nezaposlenih osoba.

Tablica 22. Obrazovna struktura nezaposlenih osoba po godinama

|  |  |  |  |  |  |
| --- | --- | --- | --- | --- | --- |
| **Godina** | **2019.** | **2020.** | **2021.** | **2022.** | **2023.** |
| Bez škole i nezavršena osnovna škola | 27 | 27 | 29 | 24 | 25 |
| Završena osnovna škola | 34 | 31 | 35 | 29 | 35 |
| Srednja škola | 116 | 147 | 142 | 114 | 110 |
| Prvi stupanj fakulteta, stručni studij i viša škola | 9 | 11 | 14 | 14 | 15 |
| Fakultet, akademija, magisterij, doktorat | 6 | 8 | 6 | 5 | 6 |
| **Ukupno** | **191** | **224** | **224** | **186** | **190** |

*Izvor: HZZ, Statistika on-line*

Tablica prikazuje strukturu nezaposlenih prema stručnoj spremi, a iz nje je vidljivo da je najveći udio nezaposlenih osoba sa srednjom stručnom spremom. Prema podacima Hrvatskog zavoda za zapošljavanje u 2023. godini je 57,9 % nezaposlenih bilo sa srednjom stručnom spremom, 18,4 % sa završenom osnovnom školom, 13,2 % nezaposlenih osoba je bez škole i nezavršene osnovne škole, 7,9 % s prvim stupnjem fakulteta, stručnim studijem ili višom školom te 3,2 % nezaposlenih s fakultetom, akademijom, magisterijem ili doktoratom.

## 3. SWOT

**SWOT - Gospodarstvo i poljoprivreda**

|  |  |
| --- | --- |
| Snage | Slabosti |
| * Postojanje poduzetničkih zona za razvoj gospodarstva i poduzetništva * Niska nezaposlenost * Najveći udjeli zaposlenog stanovništva u trgovini na veliko i na malo; popravak motornih vozila i motocikla * Velik broj posjetitelja i izletnika (koji nisu obuhvaćeni statistikom) * Razvoj turističkih kapaciteta * Veliki turistički potencijal: priroda (šetnice), šume, svetište * Značaj poljoprivredne proizvodnje * Povoljan položaj i tlo za poljoprivredu * Općina mjerama potiče razvoj poljoprivrede * Razvijeno vinogradarstvo, ratarstvo, voćarstvo i stočarstvo * Kvalitetan i očuvan okoliš * Odlični uvjeti za razvoj ekološke poljoprivrede * Nalazišta nafte i plina | * Nedostatak privatnih investicija * Neaktivne poduzetničke zone * Velik postotak stanovništva sa srednjom razinom obrazovanja * Nedovoljno iskorišten turistički potencijal * Na području općine ne djeluje turistička zajednica * Starenje poljoprivrednog stanovništva * Nedostatak znanja o poljoprivredi, kao i poslovnih znanja * Poljoprivreda uglavnom služi kao dodatan izvor prihoda (sekundarna djelatnost) * Nepostojanje poljoprivrednih udruženja * Nedostatna priprema za sudjelovanje u projektima i programima EU |
| Prilike | Prijetnje |
| * Suradnja sa susjednim JLS po pitanju gradnje većih infrastrukturnih objekata * Izgradnja gospodarske zone u koju se mogu smjestiti proizvođači i investitori * Razvoj malog i srednjeg poduzetništva * Potpore ministarstva za razvoj poduzetničkih zona * Pristupanje programima ministarstava RH * Interes za domaću hranu i eno-gastro turizam * Razvoj vjerskog turizma * Poticanje inovacija s ciljem povećanja atraktivnosti poljoprivrede mladim poljoprivrednicima * Ekološka poljoprivreda * Razvoj ruralnog turizma * Mogućnost korištenja EU fondova | * Fluktuacija radne snage * Demografski pad * Iseljavanje i odlazak stanovništva * Odljev stručnog i visokoobrazovanog stanovništva * Turistički trendovi se ubrzano mijenjaju (potrebna fleksibilnost) * Nacionalno negativni trendovi u sektoru poljoprivrede * Visoka cijena zemljišta za razvoj poljoprivrede i popratnih sadržaja * Nestajanje poljoprivrednih proizvođača |

**SWOT - Društvo i upravljanje općinom**

|  |  |
| --- | --- |
| Snage | Slabosti |
| * Trend povećanja broja upisane djece u dječjim vrtićima * Kontinuirano stipendiranje učenika i studenata * Postojeći kapaciteti unutar dijela organizacija civilnog društva: znanja, vještine, iskustvo, informacije * Raznolikost društvenih udruga * Bogata kulturno-povijesna baština * Dostupna primarna zdravstvena zaštita * Program socijalnih potreba * Brendiranje Općine kroz povezivanje s turizmom * Očuvanje i obnova estetske vrijednosti krajobraza * Kontinuirana provedba mjera zaštite prirodnih i kulturnih dobara | * Nedovoljno društvenih sadržaja za mlade * Nedostatak volontera i navike volontiranja * Zastarjelost i nedostatni kapaciteti infrastrukture osnovnoškolskog obrazovanja * Značajni objekti infrastrukture nalaze se u gradu Zagrebu * Nedostatak športskih objekata * Slabo razvijena zdravstvena infrastruktura * Slaba obrazovna struktura stanovništva * Nepostojanje stambene politike * Nedovoljna informiranost mladih o sadržajima i aktivnostima civilnog društva rezultira slabim angažmanom * Nedostatna povezanost kulturnog i turističkog sektora * Nedostatak prostora za održavanje kulturnih manifestacija * Neefikasno upravljanje kulturno-povijesnom i prirodnom baštinom * Pojava divljih odlagališta otpada |
| Prilike | Prijetnje |
| * Razvoj dodatne infrastrukture koja bi povećala kvalitetu života i zadovoljstvo stanovnika * Digitalizacijom škole omogućuje se unaprjeđenje nastave * Dostupnost zagrebačkih srednjih škola * Razvoj civilnog sektora * Poticanje kazališne djelatnosti te osiguravanje prostora * Umrežavanje organizacija civilnog društva te poticanje međuopćinske i međudržavne suradnje civilnog sektora * Mogućnost korištenja EU fondova specijaliziranih za valorizaciju, očuvanje i održivo korištenje kulturno-povijesne baštine (materijalne i nematerijalne) | * Slaba zainteresiranost učenika za strukovnim programima na nacionalnoj razini * Nedostatno financiranje društvenih djelatnosti * Nedovoljna uključenost civilnog sektora u razvojno planiranje * Odljev mladog i školovanog stanovništva * Slabije razumijevanje i interes kulture od strane mlađe populacije * Neefikasno upravljanje kulturno-povijesnom i prirodnom baštinom * Pojava divljih odlagališta otpada |

**SWOT - Prostorno planiranje, promet i zaštita okoliša**

|  |  |
| --- | --- |
| Snage | Slabosti |
| * Privlačan i raznolik krajolik (šume, vinogradi, zelenilo…) * Očuvani prirodni resursi i brojna posebna vrijedna zaštićena područja i cjeline zaštite * Očuvana priroda i prirodna bogatstva * Kvalitetno tlo za ratarstvo, vinogradarstvo i voćarstvo * Uspostavljen je sustav odvojenog prikupljanja otpada * Reciklažno dvorište * Biciklističke rute | * Ugroženost šuma * Propadanje postojeće infrastrukture * Loša prometna opremljenost županijskih cesta * Nedostatna proračunska sredstva za obnovu svih prometnica * Nezadovoljstvo građana uslugama javnog prijevoza * Nedostatak kanalizacijske mreže * Loša kvaliteta svih cesta (lokalne, nerazvrstane, županijske) * Komunalni nered i neurednost * Nedostatak nogostupa |
| Prilike | Prijetnje |
| * Turistički potencijali prostora * Rastući interes šire domaće i međunarodne javnosti o potrebi zaštite okoliša i očuvanja krajobraza * Fondovi za zaštitu okoliša i prirode kao izvori financiranja projekata * EU sredstva za valorizaciju prirodne baštine te za energetsku učinkovitost i zaštitu okoliša * Razvoj regionalnog vodovoda i kanalizacije * Sanacija županijskih i lokalnih cesta, kao i nerazvrstanih cesta na području Općine * Jačanje svijesti o važnosti obnovljivih izvora energije, te ulaganja u kapacitete za proizvodnju energije iz tih izvora | * Zagađivanje prirodnih resursa * Devastiranje okoliša * Klimatske promjene, njihov utjecaj na bioraznolikost i vodno bogatstvo * Elementarne nepogode |

## 4. STRATEŠKI OKVIR

### 4.1. Vizija i misija

Vizija Općine Kloštar Ivanić je biti općina zadovoljnih ljudi u kojoj je ugodno živjeti te će usmjeriti sve svoje resurse s ciljem daljnjeg razvoja kako bi bila poljoprivredno-stočarski kraj koji je bogat poviješću, kulturnom baštinom te turističkom ponudom.

Misija Općine Kloštar Ivanić je ostvariti kontinuirano poboljšanje kvalitete života i rada ljudi na području općine Kloštar Ivanić.

### 4.2. Posebni ciljevi, mjere i aktivnosti

Za potrebe provedbe Plana razvoja Općine Kloštra Ivanić identificirana su 3 posebna cilja, 7 mjera i 16 aktivnosti koji su navedeni u nastavku.

Posebni cilj 1: **Konkurentno i inovativno gospodarstvo s naglaskom na razvoju poljoprivrede**

Posebni cilj 2: **Poboljšanje kvalitete života i očuvanje kulturne baštine**

Posebni cilj 3: **Razvijena komunalna i prometna infrastruktura**

U nastavku su prikazane mjere i aktivnosti pomoću kojih će se osigurati implementacija ovog Plana razvoja. Svaka aktivnost svrstana je u odgovarajući posebni cilj i razvojnu mjeru.

Važno je napomenuti da je hijerarhija mjera i aktivnosti izrađena s ciljem poboljšanja preglednosti koja će omogućiti bolje snalaženje onih dionika koji će ga provoditi te jednostavnije praćenje provedbe, no sve identificirane aktivnosti su u međusobnoj korelaciji te se nadopunjuju, iako možda nisu smještene unutar istog cilja.

|  |  |
| --- | --- |
| POSEBNI CILJ 1: **Konkurentno i inovativno gospodarstvo s naglaskom na razvoju poljoprivrede** | **Mjera 1.1. Razvoj poticajnog poduzetničkog okruženja** |
| Aktivnosti 1.1.1. Unapređenje poduzetničke infrastrukture za razvoj poduzetništva |
| Aktivnost 1.1.2. Poticanje razvoja poduzetništva i obrtništva |
| **Mjera 1.2. Poticanje razvoja poljoprivrede s naglaskom na ekološku poljoprivredu** |
| Aktivnost 1.2.1. Unapređenje uz restrukturiranje i modernizaciju ekološke poljoprivredne proizvodnje te edukacija poljoprivrednih proizvođača |
| Aktivnost 1.2.2. Poticanje svih oblika ruralnog razvoja |
| POSEBNI CILJ 2: **Poboljšanje kvalitete života i očuvanje kulturne baštine** | **Mjera 2.1. Unapređenje društvenih djelatnosti i društvene infrastrukture** |
| Aktivnost 2.1.1. Razvijanje i unapređivanje društvene, sportske i rekreacijske infrastrukture |
| Aktivnost 2.1.2. Jačanje kapaciteta Općine za korištenje fondova EU-a |
|  |
| **Mjera 2.2. Podizanje kvalitete i dostupnosti zdravstvene zaštite i socijalne skrbi** |
| Aktivnost 2.2.1. Poboljšanje primarne zdravstvene zaštite i dostupnost većeg broja timova hitne medicinske pomoći |
| Aktivnost 2.2.2. Povećanje kvalitete i dostupnosti socijalne skrbi i osiguranje odgovarajuće brige o ranjivim skupinama društva |
|  |
| **Mjera 2.3. Unapređenje obrazovanja** |
| Aktivnost 2.3.1. Poboljšanje predškolskih i osnovnoškolskih programa i infrastrukture |
|  |
| **Mjera 2.4. Očuvanje kulturne baštine i razvoj kulturnog stvaralaštva te poticanje razvoja turizma** |
| Aktivnost 2.4.1. Obnova i održivo korištenje kulturno-povijesne baštine |
|  | Aktivnost 2.4.2. Razvoj smještajnih kapaciteta, turističke ponude, programa i manifestacija |
|  |  |
| POSEBNI CILJ 3: **Razvijena komunalna i prometna infrastruktura** | **Mjera 3.1. Razvoj i unapređenje javne infrastrukture** |
| Aktivnost 3.1.1. Razvoj sustava vodoopskrbe, odvodnje i pročišćavanja otpadnih voda |
| Aktivnost 3.1.2. Razvoj i unapređenje prometnica i javnih površina |
| Aktivnost 3.1.3. Poticanje korištenja obnovljivih izvora energije i energetske učinkovitosti |
| Aktivnost 3.1.4. Unapređenje sustava zbrinjavanja otpadom |
| Aktivnost 3.1.5. Razvoj ostale komunalne infrastrukture |

### 4.3. Popis ključnih pokazatelja

Za svaki posebni cilj određeni su pokazatelji ishoda koji predstavljaju kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju određenog posebnog cilja.

Tablica u nastavku prikazuje pokazatelje ishoda za svaki od tri posebna cilja identificirana unutar strateškog okvira Plana razvoja Općine Kloštar Ivanić za period 2023.–2030. godine. Pokazateljima ishoda postavljena je ciljana vrijednost čije će ostvarenje pokazati uspješnost provedbe ovog akta strateškog planiranja. Pokazatelji ishoda odabrani su iz Biblioteke pokazatelja kojeg uspostavlja i održava Koordinacijsko tijelo u sustavu strateškog planiranja, a koriste ga tijela zadužena za izradu, provedbu i praćenje provedbe akata strateškog planiranja.

|  |  |  |  |  |
| --- | --- | --- | --- | --- |
| **Posebni cilj 1: Konkurentno i inovativno gospodarstvo s naglaskom na razvoju poljoprivrede** | | | | |
| **Pokazatelj ishoda** | **Izvor** | **Jedinica mjere** | **Početna vrijednost** | **Ciljana vrijednost (2030.)** |
| OI.02.13.47 Zaposleni u pravnim osobama u određenoj mikroregiji | Državni zavod za statistiku (DZS) | Broj | 532 (2022.) | 694 |
| OI.02.12.78 Udio poljoprivrednika u ukupnom broju osiguranika Hrvatskog zavoda za mirovinsko osiguranje, po županiji | HZMO/ FINA | % | 3,00 (2023.) | 2,81 |
| OI.02.12.77 Subjekti upisani u Upisnik poljoprivrednih proizvođača | Agencija za plaćanje u poljoprivredi, ribarstvu i ruralnom razvoju | Broj | 490 (2023.) | 481 |
| **Posebni cilj 2: Poboljšanje kvalitete života i očuvanje kulturne baštine** | | | | |
| **Pokazatelj ishoda** | **Izvor** | **Jedinica mjere** | **Početna vrijednost** | **Ciljana vrijednost (2030.)** |
| OI.02.2.60 Broj dječjih vrtića i drugih pravnih osoba koje ostvaruju programe predškolskog odgoja | Državni zavod za statistiku (DZS) | Broj | 2 (2022./2023.) | 3 |
| OI.02.3.66 Vitalni indeks (broj živorođenih na 100 umrlih) | Državni zavod za statistiku (DZS) | Indeks | 65,9 (2022.) | 69,7 |
| OI.02.8.50 Indeks turističke razvijenosti JLS | Institut za turizam | Indeks | 6,26 (2022.) | 6,94 |
| OI.02.2.12 Postotak stanovništva školske dobi upisane u osnovno obrazovanje (1.-8. razred) | Državni zavod za statistiku DZS-EUROSTAT | % | 49,76 (2022./2023.) | 50,08 |
| **Posebni cilj 3: Razvijena komunalna i prometna infrastruktura** | | | | |
| **Pokazatelj ishoda** | **Izvor** | **Jedinica mjere** | **Početna vrijednost** | **Ciljana vrijednost (2030.)** |
| OI.02.6.64 Sakupljena količina odvojenog komunalnog otpada u sklopu javne usluge | Ministarstvo gospodarstva i održivog razvoja | Tona | 201,78 (2022.) | 212,34 |
| OI.02.11.44. Broj javno dostupnih punionica za vozila na električni pogon | Regionalne energetske agencije | Broj | 0 (2023.) | 2 |

### 4.4. Razvojni projekti Općine Kloštar Ivanić

U sljedećoj tablici naveden je popis razvojnih projekata Općine Kloštar Ivanić za razdoblje 2023.-2030. godine.

Tablica 23. Popis projekata Općine Kloštar Ivanić za razdoblje 2023.-2030. godine

|  |  |  |
| --- | --- | --- |
| **Projekti za Plan razvoja Općine Kloštar Ivanić za razdoblje 2023. - 2030.** | | |
| **R.br.** | **Naziv projekta** | **Vrijednost projekta (EUR)** |
| 1 | Rekonstrukcija Vatrogasnog doma DVD Kloštar Ivanić | 1.029.514,40 |
| 2 | Izgradnja pješačkih staza u naseljima | 3.863.820,63 |
| 3 | Rekonstrukcija ulica | 1.032.000,00 |
| 4 | Uređenje Trga sv. Ivana | 1.400.000,00 |
| 5 | Obnova i sanacija pročelja zgrade stare ljekarne u Kloštar Ivaniću | 700.000,00 |
| 6 | Uređenje glavnog i pomoćnog igrališta s atletskom stazom na Sportskom parku Stjepan Novaković „Žuti“ | 1.150.000,00 |
| 7 | Izgradnja novog i rekonstrukcija postojeće pješačke staze u Naftaplinskoj ulici, Kloštar Ivanić | 193.000,00 |
| 8 | Izgradnja pješačke staze i rekonstrukcija postojeće Čemernička ulica Kloštar Ivanić – Čemernica Lonjska | 494.000,00 |
| 9 | Rekonstrukcija pješačkih staza | 818.800,00 |
| 10 | Izgradnja spojnih cesta | 365.000,00 |
| 11 | Izgradnja kružnog toka ul. Kralja Tomislava - obilaznica | 250.000,00 |
| 12 | Uređenje Parka hrvatskih branitelja | 200.000,00 |
| 13 | Izgradnja ribolovnog kampa bajer | 1.500.000,00 |
| 14 | Rekonstrukcija i energetska obnova društvenih domova i Pučkog doma | 4.500.000,00 |
| 15 | Preuređenje zgrade društvenog doma Ščapovec u dječji vrtić | 221.553,49 |

**Projekti:**

|  |  |  |
| --- | --- | --- |
| 1. | Naziv projekta | Rekonstrukcija Vatrogasnog doma DVD Kloštar Ivanić |
| 2. | Nositelj projekta | Općina Kloštar Ivanić |
| 3. | Posebni cilj | Poboljšanje kvalitete života i očuvanje kulturne baštine |
| 4. | Mjera | 2.1. Unapređenje društvenih djelatnosti i društvene infrastrukture |
| 5. | Aktivnost | 2.1.1. Razvijanje i unapređivanje društvene, sportske i rekreacijske infrastrukture |
| 6. | Opis projekta | Povećati vatrozaštitu na području općine, bolji rad istih kao i prostor za rad drugih udruga i mogućnost održavanja više manifestacija, tribina i ostalih aktivnosti u Općini. |
| 7. | Rezultat projekta | Rekonstrukcija Vatrogasnog doma |
| 8. | Lokacija projekta | Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | U izvođenju |
| 10. | Tip projekta | Rekonstrukcija |
| 11. | Korisnici | VZO Kloštar Ivanić, DVD Kloštar Ivanić, Općina Kloštar Ivanić, udruge s područja Općine, svi stanovnici Općine Kloštar Ivanić |
| 12. | Planirano trajanje | 12 mjeseci |
| 13. | Planirani početak provedbe | 2023. |
| 14. | Planirani završetak provedbe | 2024. |
| 15. | Vrijednost projekta | 1.029.514,40 EUR |
| 16. | Izvori financiranja | EU fondovi |
| Zagrebačka županija |
| Ministarstvo regionalnog razvoja i fondova Europske unije RH |
| Vlastita sredstva |

|  |  |  |
| --- | --- | --- |
| 1. | Naziv projekta | Izgradnja pješačkih staza u naseljima |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Izgradnja pješačkih staza na području Općine Kloštar Ivanić |
| 7. | Rezultat projekta | Povećanje sigurnosti pješaka u prometu |
| 8. | Lokacija projekta | Općina Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Izgradnja |
| 11. | Korisnici | Stanovnici Općine Kloštar Ivanić |
| 12. | Planirano trajanje | 5 godina |
| 13. | Planirani početak provedbe | 2025. |
| 14. | Planirani završetak provedbe | 2030. |
| 15. | Vrijednost projekta | 3.863.820,63 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Rekonstrukcija ulica |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Rekonstrukcija s proširenjem kolnika koja će pridonijeti sigurnosti u prometu |
| 7. | Rezultat projekta | Povećana sigurnost u prometu |
| 8. | Lokacija projekta | Općina Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Lokalno stanovništvo i vozila u tranzitu |
| 12. | Planirano trajanje | 6 mjeseci |
| 13. | Planirani početak provedbe | 2025. |
| 14. | Planirani završetak provedbe | 2025. |
| 15. | Vrijednost projekta | 1.032.000,00 EUR |
| 16. | Izvori financiranja | Vlastita sredstva |
| EKO-FLOR d.o.o. |

|  |  |  |
| --- | --- | --- |
| 1. | Naziv projekta | Uređenje Trga sv. Ivana |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.4.Očuvanje kulturne baštine i razvoj kulturnog stvaralaštva te poticanje razvoja turizma |
| 5. | Aktivnost | 2.4.1. Obnova i održivo korištenje kulturno-povijesne baštine |
| 6. | Opis projekta | Uređenje Trga sv. Ivana rekonstrukcijom postojećeg uređenog dijela te privođenje neuređenog dijela trga svrsi |
| 7. | Rezultat projekta | Pridonošenje vizualnom identitetu centra i stvaranje uvjeta za kulturna događanja na otvorenom |
| 8. | Lokacija projekta | Trg sv. Ivana, Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski, krajobrazni |
| 11. | Korisnici | Stanovnici i posjetitelji Kloštar Ivanića |
| 12. | Planirano trajanje | 6 mjeseci |
| 13. | Planirani početak provedbe | 2026. |
| 14. | Planirani završetak provedbe | 2026. |
| 15. | Vrijednost projekta | 1.400.000,00 EUR |
| 16. | Izvori financiranja | Zagrebačka županija |
| Državna sredstva |
| EU sredstva |

|  |  |  |
| --- | --- | --- |
| 1. | Naziv projekta | Obnova i sanacija pročelja zgrade stare ljekarne u Kloštar Ivaniću |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.4.Očuvanje kulturne baštine i razvoj kulturnog stvaralaštva te poticanje razvoja turizma |
| 5. | Aktivnost | 2.4.1. Obnova i održivo korištenje kulturno-povijesne baštine |
| 6. | Opis projekta | Obnova i sanacija pročelja zgrade stare ljekarne u Kloštar Ivaniću koja je upisana kao kulturna baština u registar kulturne baštine Ministarstva kulture |
| 7. | Rezultat projekta | Uređeno pročelje zgrade |
| 8. | Lokacija projekta | Školska 2, Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projekt spreman za provedbu |
| 10. | Tip projekta | Arhitektonski |
| 11. | Korisnici | Općina Kloštar Ivanić |
| 12. | Planirano trajanje | 7 mjeseci |
| 13. | Planirani početak provedbe | 2024. |
| 14. | Planirani završetak provedbe | 2024. |
| 15. | Vrijednost projekta | 700.000,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Uređenje glavnog i pomoćnog igrališta s atletskom stazom na Sportskom parku Stjepan Novaković „Žuti“ |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.1. Unapređenje društvenih djelatnosti i društvene infrastrukture |
| 5. | Aktivnost | 2.1.1. Razvijanje i unapređivanje društvene, sportske i rekreacijske infrastrukture |
| 6. | Opis projekta | Uređenje glavnog i pomoćnog igrališta s atletskom stazom na Sportskom parku Stjepan Novaković „Žuti“ |
| 7. | Rezultat projekta | Uređeni sportski tereni |
| 8. | Lokacija projekta | Sportski park Stjepan Novaković „Žuti“, Zagrebačka ulica, Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Članovi kluba NK Kloštar |
| 12. | Planirano trajanje | 10 mjeseci |
| 13. | Planirani početak provedbe | 2028. |
| 14. | Planirani završetak provedbe | 2028. |
| 15. | Vrijednost projekta | 1.150.000,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Izgradnja novog i rekonstrukcija postojeće pješačke staze u Naftaplinskoj ulici, Kloštar Ivanić |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Izgradnja novog i rekonstrukcija postojeće pješačke staze u Naftaplinskoj ulici u Kloštar Ivaniću. |
| 7. | Rezultat projekta | Povećana sigurnost pješaka u prometu |
| 8. | Lokacija projekta | Naftaplinska ulica, Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Stanovnici Općine Kloštar Ivanić |
| 12. | Planirano trajanje | 4 mjeseca |
| 13. | Planirani početak provedbe | 2025. |
| 14. | Planirani završetak provedbe | 2025. |
| 15. | Vrijednost projekta | 193.000,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Izgradnja pješačke staze i rekonstrukcija postojeće Čemernička ulica Kloštar Ivanić – Čemernica Lonjska |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Izgradnja pješačke staze i rekonstrukcija postojeće Čemernička ulica Kloštar Ivanić – Čemernica Lonjska. |
| 7. | Rezultat projekta | Povećanje sigurnosti pješaka u prometu |
| 8. | Lokacija projekta | Čemernička ulica Kloštar Ivanić, ul. Matije Gupca Predavec |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Stanovnici Općine Kloštar Ivanić |
| 12. | Planirano trajanje | 6 mjeseci |
| 13. | Planirani početak provedbe | 2029. |
| 14. | Planirani završetak provedbe | 2029. |
| 15. | Vrijednost projekta | 494.000,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Rekonstrukcija pješačkih staza |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Rekonstrukcija pješačkih staza u Kloštar Ivaniću, u ulici Stjepana Radića i Vukovarskoj ulici |
| 7. | Rezultat projekta | Povećanje sigurnosti pješaka u prometu |
| 8. | Lokacija projekta | Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Stanovnici Općine Kloštar Ivanić |
| 12. | Planirano trajanje | 2 godine |
| 13. | Planirani početak provedbe | 2024. |
| 14. | Planirani završetak provedbe | 2026. |
| 15. | Vrijednost projekta | 818.800,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Izgradnja spojnih cesta |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Izgradnja spojnih cesta Naftaplinska – I. Šveara, Naftaplinska ulica Kloštar Ivanić – Ščapovec, ulica Put u raj – Kušni dol, ulica Vu plavem trnacu - ulica Veliki zdenac Sobočani |
| 7. | Rezultat projekta | Bolja prometna povezanost |
| 8. | Lokacija projekta | Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski |
| 11. | Korisnici | Stanovnici Općine Kloštar Ivanić i vozila u tranzitu |
| 12. | Planirano trajanje | 4 godine |
| 13. | Planirani početak provedbe | 2026. |
| 14. | Planirani završetak provedbe | 2030. |
| 15. | Vrijednost projekta | 365.000,00 EUR |
| 16. | Izvori financiranja | Vlastita sredstva |

|  |  |  |
| --- | --- | --- |
| 1. | Naziv projekta | Izgradnja kružnog toka ulice Kralja Tomislava - obilaznica |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.2. Razvoj i unapređenje prometnica i javnih površina |
| 6. | Opis projekta | Izgradnja kružnog toka na križanju ulice Kralja Tomislava i obilaznice |
| 7. | Rezultat projekta | Povećanje sigurnosti u prometu, povećanje protoka prometa |
| 8. | Lokacija projekta | Križanje ulice Kralja Tomislava i obilaznice |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna dokumentacija u izradi |
| 10. | Tip projekta | Građevinski |
| 11. | Korisnici | Stanovnici Općine Kloštar Ivanić i vozila u tranzitu |
| 12. | Planirano trajanje | 3 mjeseca |
| 13. | Planirani početak provedbe | 2025. |
| 14. | Planirani završetak provedbe | 2025. |
| 15. | Vrijednost projekta | 250.000,00 EUR |
| 16. | Izvori financiranja | Vlastita sredstva |
| Županijska uprava za ceste Zagrebačke županije |
| Zagrebačka županija |

|  |  |  |
| --- | --- | --- |
| 1. | Naziv projekta | Uređenje Parka hrvatskih branitelja |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.1. Unapređenje društvenih djelatnosti i društvene infrastrukture |
| 5. | Aktivnost | 2.1.1. Razvijanje i unapređivanje društvene, sportske i rekreacijske infrastrukture |
| 6. | Opis projekta | Proširenje sadržaja za djecu i odrasle u parku |
| 7. | Rezultat projekta | Uređenje prigodnog javnog mjesta za okupljanje, druženje, zabavu i igru za sve uzraste |
| 8. | Lokacija projekta | Park hrvatskih branitelja, Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Krajobrazni i građevinski projekt |
| 11. | Korisnici | Posjetitelji parka |
| 12. | Planirano trajanje | 3 mjeseca |
| 13. | Planirani početak provedbe | 2026. |
| 14. | Planirani završetak provedbe | 2026. |
| 15. | Vrijednost projekta | 200.000,00 EUR |
| 16. | Izvori financiranja | Vlastita sredstva |
| Zagrebačka županija |

|  |  |  |
| --- | --- | --- |
| 1. | Naziv projekta | Izgradnja ribolovnog kampa bajer |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.1. Unapređenje društvenih djelatnosti i društvene infrastrukture |
| 5. | Aktivnost | 2.1.1. Razvijanje i unapređivanje društvene, sportske i rekreacijske infrastrukture |
| 6. | Opis projekta | Uređenje vodene površine, okolnog terena te izgradnja potrebne infrastrukture kao i površine za mobilni kamp |
| 7. | Rezultat projekta | Izgrađen ribolovni kamp, ojačan turistički i sportski sadržaj, otvorena nova radna mjesta |
| 8. | Lokacija projekta | Kloštar Ivanić, Voćarska ulica bb |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Građevinski, krajobrazni |
| 11. | Korisnici | Posjetitelji kampa |
| 12. | Planirano trajanje | 2 godine |
| 13. | Planirani početak provedbe | 2029. |
| 14. | Planirani završetak provedbe | 2030. |
| 15. | Vrijednost projekta | 1.500.000,00 EUR |
| 16. | Izvori financiranja | Vlastita sredstva |
| Ministarstvo sporta i turizma |

|  |  |  |
| --- | --- | --- |
| 1. | Naziv projekta | Rekonstrukcija i energetska obnova društvenih domova i Pučkog doma |
| 2. | Nositelj projekta | Općina Kloštar Ivanić |
| 3. | Posebni cilj | 3. Razvijena komunalna i prometna infrastruktura |
| 4. | Mjera | 3.1. Razvoj i unapređenje javne infrastrukture |
| 5. | Aktivnost | 3.1.3. Poticanje korištenja obnovljivih izvora energije i energetske učinkovitosti |
| 6. | Opis projekta | Rekonstrukcija i energetska obnova Pučkog doma Kloštar Ivanić te društvenog doma Predavec i Čemernica Lonjska. Modernizacija prostora, smanjenje potrošnje energenata, privođenje postojećeg prostora svrsi |
| 7. | Rezultat projekta | Uređen prostor za javna okupljanja, omogućeno kvalitetnije djelovanje udruga koje koriste prostor |
| 8. | Lokacija projekta | Općina Kloštar Ivanić |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projektna ideja |
| 10. | Tip projekta | Arhitektonski |
| 11. | Korisnici | Korisnici prostora doma i posjetitelji |
| 12. | Planirano trajanje | 3 godina |
| 13. | Planirani početak provedbe | 2027. |
| 14. | Planirani završetak provedbe | 2029. |
| 15. | Vrijednost projekta | 4.500.000,00 EUR |
| 16. | Izvori financiranja | Vlastita sredstva |
| Ministarstvo prostornog uređenje, graditeljstva i državne imovine |

|  |  |  |
| --- | --- | --- |
| 1. | Naziv projekta | Preuređenje zgrade društvenog doma Ščapovec u dječji vrtić |
| 2. | Nositelj projekta | Općina Kloštar Ivanić |
| 3. | Posebni cilj | 2. Poboljšanje kvalitete života i očuvanje kulturne baštine |
| 4. | Mjera | 2.3. Unapređenje obrazovanja |
| 5. | Aktivnost | 2.3.1. Poboljšanje predškolskih i osnovnoškolskih programa i infrastrukture |
| 6. | Opis projekta | Glavne aktivnosti na projektu su građevinski i završni radovi, radovi na obnovi vodovoda i odvodnje, nove elektroinstalacije sa sustavom vatrodojave, strojarske instalacije plinske instalacije i vanjsko uređenje okoliša. |
| 7. | Rezultat projekta | Ostvarenjem cilja upisa djece u predškolski odgoj roditelji su dostupni tržištu rada, zaposlit će se novi odgojitelji i pomoćno osoblje kuhar odnosno spremačica, zaustavljanje procesa depopulacije i poticanje procesa demografskog oživljavanja područja poboljšanjem dostupnosti predškolskog obrazovnog sustava i potrebom za novim kapacitetima |
| 8. | Lokacija projekta | Ščapovec |
| 9. | Razina pripremljenosti projekta  (projektna ideja/projektna dokumentacija u izradi/projekt spreman za provedbu) | Projekt u provedbi |
| 10. | Tip projekta | Arhitektonski |
| 11. | Korisnici | Korisnici usluga dječjeg vrtića |
| 12. | Planirano trajanje | 4 mjeseca |
| 13. | Planirani početak provedbe | 2023. |
| 14. | Planirani završetak provedbe | 2023. |
| 15. | Vrijednost projekta | 221.553,49 EUR |
| 16. | Izvori financiranja | Vlastita sredstva |
| Ministarstvo regionalnog razvoja i fondova europske unije |
| Vlastita sredstva |

## 5. USKLAĐENOST S NACIONALNOM RAZVOJNOM STRATEGIJOM HRVATSKA 2030.

### 5.1. Usklađenost s Nacionalnom razvojnom strategijom Hrvatske do 2030.

Nacionalna razvojna strategija Republike Hrvatske do 2030. godine predstavlja krovni nacionalni strateški dokument i sveobuhvatni akt strateškog planiranja kojim se dugoročno usmjerava razvoj društva i gospodarstva u svim važnim pitanjima za RH koja time dobiva okvir za razvoj do 2030. godine. Elemente strateškog okvira čine vizija Hrvatske u 2030. godini, razvojni smjerovi i strateški ciljevi.

NRS-om su identificirane ključne strateške odrednice razvoja i razvojni smjerovi RH do 2030. godine kako slijedi:

* 1. Održivo gospodarstvo i društvo
  2. Jačanje otpornosti na krize
  3. Zelena i digitalna tranzicija
  4. Ravnomjeran regionalni razvoj

Program razvoja usklađen je s Nacionalnom razvojnom strategijom Republike Hrvatske do 2030. godine sa svim strateškim odrednicama razvoja, a ponajprije s odrednicom održivog gospodarstva i društva, jačanjem otpornosti na krize te zelenom i digitalnom tranzicijom.

Najvažniji strateški ciljevi Hrvatske do 2030. godine koji su najrelevantniji za implementaciju ovog Programa razvoja Općine Kloštar Ivanić za razdoblje 2023. - 2030. godine su:

* **STRATEŠKI CILJ 1.** „Konkurentno i inovativno gospodarstvo“
* **STRATEŠKI CILJ 2.** „Obrazovani i zaposleni ljudi“
* **STRATEŠKI CILJ 5**. „Zdrav, aktivan i kvalitetan život“
* **STRATEŠKI CILJ 8.** „Ekološka i energetska tranzicija za klimatsku neutralnost“
* **STRATEŠKI CILJ 9.** „Samodostatnost u hrani i razvoj biogospodarstva“
* **STRATEŠKI CILJ 13.** „Jačanje regionalne konkurentnosti“

Prikaz usklađenosti prioriteta Programa razvoja s Nacrtom prijedloga Nacionalne razvojne strategije RH do 2030. godine dat je u sljedećoj tablici:

|  |  |
| --- | --- |
| **MJERA PROGRAMA RAZVOJA** | **USKLAĐENOST SA STRATEŠKIM CILJEVIMA NACIONALNE RAZVOJNE STRATEGIJE 2030.** |
| Mjera 1.1. Razvoj poticajnog poduzetničkog okruženja  Mjera 1.2. Poticanje razvoja poljoprivrede s naglaskom na ekološku poljoprivredu | Strateški cilj 1. „Konkurentno i inovativno gospodarstvo“  Strateški cilj 9. „Samodostatnost u hrani i razvoj biogospodarstva“ |
| Mjera 2.1. Unapređenje društvenih djelatnosti i društvene infrastrukture  Mjera 2.2. Podizanje kvalitete i dostupnosti zdravstvene zaštite i socijalne skrbi  Mjera 2.3. Unapređenje obrazovanja  Mjera 2.4. Očuvanje kulturne baštine i razvoj kulturnog stvaralaštva te poticanje razvoja turizma | Strateški cilj 2. „Obrazovani i zaposleni ljudi“  Strateški cilj 5. „Zdrav, aktivan i kvalitetan život“  Strateški cilj 8. „Ekološka i energetska tranzicija za klimatsku neutralnost“ |
| Mjera 3.1. Razvoj i unapređenje javne infrastrukture | Strateški cilj 8. „Ekološka i energetska tranzicija za klimatsku neutralnost“  Strateški cilj 13. „Jačanje regionalne konkurentnosti“ |

### 5.2. Usklađenost s Planom razvoja Zagrebačke županije za period 2021.-2027.

Plan razvoja Zagrebačke županije za period 2021.-2027. godine najvažniji je srednjoročni akt strateškog planiranja i budućeg razvoja Zagrebačke županije kojim se omogućuje priprema i provedba važnih projekata i mjera s ciljem daljnjeg razvoja.

Planom razvoja Zagrebačke županije identificirani su sljedeći posebni ciljevi razvoja Zagrebačke županije:

1. Povećati konkurentnost i društvenu odgovornost gospodarstva,
2. Zelena županija čiji se razvoj temelji na ekološkoj i inovativnoj proizvodnji hrane i razvoju pametnih sela,
3. Poboljšati infrastrukturu i kvalitetu života održivim korištenjem prirodnih resursa i kulturnih dobara,
4. Razvijati ljudske resurse i unaprijediti upravljanje razvojem

Najvažniji mjere Plana razvoja Zagrebačke županije za period 2021.-2027. godine koji su najrelevantniji za implementaciju Programa razvoja Općine Kloštar Ivanić za razdoblje 2023. - 2030. godine su:

* **Mjera 1.1.** Razvoj poticajnog poduzetničkog okruženja
* **Mjera 1.2.** Razvoj kontinentalnog turizma
* **Mjera 2.1.** Razvoj ekološke proizvodnje hrane
* **Mjera 3.3.** Razvijena komunalna i prometna infrastruktura
* **Mjera 3.4.** Visoka kvaliteta urbanog i prirodnog okruženja
* **Mjera 3.5.** Zaštita okoliša i održivo korištenje prirodnih vrijednosti
* **Mjera 3.6.** Zaštita i održivo korištenje kulturnih vrijednosti
* **Mjera 4.2.** Unapređenje socijalnih i zdravstvenih usluga
* **Mjera 4.3.** Unapređenje odgojno-obrazovnih usluga

|  |  |
| --- | --- |
| **MJERA PROGRAMA RAZVOJA** | **USKLAĐENOST S MJERAMA PLANA RAZVOJA ZAGREBAČKE ŽUPANIJE 2021. - 2027.** |
| Mjera 1.1. Razvoj poticajnog poduzetničkog okruženja  Mjera 1.2. Poticanje razvoja poljoprivrede s naglaskom na ekološku poljoprivredu | Mjera 1.1. Razvoj poticajnog poduzetničkog okruženja  Mjera 2.1. Razvoj ekološke proizvodnje hrane |
| Mjera 2.1. Unapređenje društvenih djelatnosti i društvene infrastrukture  Mjera 2.2. Podizanje kvalitete i dostupnosti zdravstvene zaštite i socijalne skrbi  Mjera 2.3. Unapređenje obrazovanja  Mjera 2.4. Očuvanje kulturne baštine i razvoj kulturnog stvaralaštva te poticanje razvoja turizma | Mjera 1.2. Razvoj kontinentalnog turizma  Mjera 3.4. Visoka kvaliteta urbanog i prirodnog okruženja  Mjera 3.5. Zaštita okoliša i održivo korištenje prirodnih vrijednosti  Mjera 3.6. Zaštita i održivo korištenje kulturnih vrijednosti  Mjera 4.2. Unapređenje socijalnih i zdravstvenih usluga  Mjera 4.3. Unapređenje odgojno-obrazovnih usluga |
| Mjera 3.1. Razvoj i unapređenje javne infrastrukture | Mjera 3.3. Razvijena komunalna i prometna infrastruktura |

## 6. PROVEDBA I PRAĆENJE PLANA RAZVOJA

### 6.1. Praćenje provedbe Plana razvoja

Usvajanjem Plana razvoja Općine Kloštar Ivanić za razdoblje 2023.-2030. godine od strane Općinskog vijeća Općine Kloštar Ivanić započinje provedbeno razdoblje, koje je usuglašeno kroz razvojnu viziju i strateški okvir Plana razvoja Općine Kloštar Ivanić za razdoblje 2023.-2030. godine.

Za provedbu Plana razvoja nadležna je Općina Kloštar Ivanić na čelu s načelnikom kao odgovornom  
osobom. Općina provodi strateške mjere samostalno ili u koordinaciji s proračunskim korisnicima i  
partnerskim institucijama kako je definirano planom provedbe.

Plan razvoja je strateški razvojni dokument koji obuhvaća sve segmente života na području Općine Kloštar Ivanić te zahtijeva blisku suradnju općinskih institucija s civilnim društvom i privatnim sektorom te drugim razinama vlasti i javnim tijelima izvan područja općine Kloštar Ivanić te je od izuzetne važnosti osigurati uključenost svih relevantnih dionika te usmjerenost prema zajednički usuglašenim strateškim ciljevima.

Za provedbu strateških razvojnih projekata potrebno je utvrditi financijski okvir, odnosno ograničena financijska sredstva rasporediti na projekte i aktivnosti koji će u najvećoj mjeri doprinijeti dostizanju zadanih ciljeva i rezultata. U tom smislu, važno je definirati proračunske mogućnosti Općine Kloštar Ivanić u kontekstu raspoloživih sredstava za ulaganja u razvojne projekte na godišnjoj razini.

Uz raspoloživost financijskih resursa, ključni faktor provedbe su institucionalni kapaciteti i ljudski resursi, stoga je važno osigurati opće shvaćanje utvrđenih strateških i posebnih ciljeva među ključnim dionicima kao i utvrditi jasnu raspodjelu zadataka i odgovornosti u pojedinim područjima, kako bi se osigurala stručnost, odnosno detaljna upućenost i poznavanje problematike pri provedbi svakog pojedinog projekta i potrebne kompetencije za njihovu realizaciju.

Konačno, za uspješnost provedbe Plana razvoja izuzetno je značajna uključenost civilnog društva, čije djelovanje, aktivnosti, programi i projekti doprinose uspostavljanju bolje suradnje između privatnog i javnog sektora te javnog sektora i samih građana. Upravo je zato važna kvalitetna komunikacijska strategija i otvorenost javnih dionika prema građanima i medijima, koja će osigurati razmatranje različitih aspekata svake pojedine problematike i osigurati sinergiju raznolikih znanja i iskustava, čime će se pridonijeti odabiru najboljih rješenja i modela za provedbu projekata i aktivnosti kojima se ostvaraju zadani strateški ciljevi.

**Informiranje i komunikacija sa zainteresiranom javnošću**

Tijekom postupka pripreme Plana razvoja Općine Kloštar Ivanić odvijala se suradnja između radne skupine, djelatnika Općine i Razvojne agencije Zagrebačke županije te su pribavljena mišljenja na svaki pripremljeni dio dokumenta, kao i na završni Nacrt.

Sve informacije i dokumenti koji će nastati na temelju ovog Plana razvoja bit će objavljeni na internetskim stranicama Općine Kloštar Ivanić (www.klostar-ivanic.hr) te će ih Općina komunicirati javnosti putem medija i drugih dostupnih oblika komunikacije, što će dodatno će doprinijeti jačanju transparentnosti u radu Općine Kloštar Ivanić.

### 6.2. Financijski okvir za provedbu Plana razvoja

Financijskim okvirom Plana razvoja Općine Kloštar Ivanić prikazuje se struktura sredstava potrebnih za provedbu pojedinih aktivnosti (mjera) Plana, kao i strateških projekata za cjelokupno razdoblje provedbe 2023. – 2030. Ukupni financijski okvir za provedbu Plana razvoja iznosi 47.851.098,66 EUR-a.

Izvori financiranja su:

* sredstva proračuna Općine Kloštar Ivanić
* sredstva proračuna Zagrebačke županije
* sredstva proračuna Republike Hrvatske
* sredstva u sklopu strukturnih i investicijskih fondova i mehanizama pomoći Europske unije pomoći Europske unije

Tablica 24. Financijski okvir za provedbu Plana razvoja

|  |  |  |  |  |  |
| --- | --- | --- | --- | --- | --- |
| Naziv posebnog cilja | Procjena potrebnih sredstava do kraja provedbe Plana razvoja | Izvori financiranja | | | |
| Državni proračun | Županijski proračun | Lokalni proračun | EU sredstva |
| Posebni cilj 1: Konkurentno i inovativno gospodarstvo s naglaskom na razvoju poljoprivrede | 1.536.893,33 | 307.378,67 | 230.534,00 | 768.446,67 | 230.534,00 |
| Posebni cilj 2: Poboljšanje kvalitete života i očuvanje kulturne baštine | 29.667.309,33 | 5.933.461,87 | 4.450.096,40 | 14.833.654,67 | 4.450.096,40 |
| Posebni cilj 3: Razvijena komunalna i prometna infrastruktura | 16.646.896,00 | 3.329.379,20 | 2.497.034,40 | 8.323.448,00 | 2.497.034,40 |
| Ukupno | 47.851.098,66 | 9.570.219,73 | 7.177.664,80 | 23.925.549,33 | 7.177.664,80 |

Prezentirani podaci o financijskim iznosima i alokacijama sredstava koja se očekuju iz lokalnog, županijskog i državnog proračuna te EU fondova i javnih poduzeća su u trenutku pripreme ovog dokumenta indikativni i temeljeni na konzultacijama s predlagateljima/nositeljima projekata i najboljim mogućim procjenama budućih fiskalnih i ekonomskih trendova. U tom smislu valja naglasiti da je financijski, kao i dinamički (terminski) plan provedbe temeljni alat praćenja i upravljanja procesom provedbe Plana razvoja te je kao takav podložan temeljitom nadzoru, kao i prilagodbi i promjenama.

## 7. INFORMIRANJE I VIDLJIVOST

*7.1. Uvod*

Općinsko vijeće Općine Kloštar Ivanić je na 12. sjednici održanoj 23. veljače 2023. godine donijelo Odluku o pokretanju postupka izrade Plana razvoja Općine Kloštar Ivanić za razdoblje od 2023. do 2030. godine (KLASA: 301-01/23-01/01, URBROJ: 238-14-01-23-2).

Cilj Informiranja i vidljivosti Plana razvoja Općine Kloštar Ivanić za razdoblje od 2023. do 2030. godine je informiranje šire javnosti, razvojnih dionika te posebnih ciljanih skupina o provedbi razvojnih aktivnosti, rezultatima provedbe kroz aktivnosti komunikacije i informiranja na temelju načela transparentnosti, učinkovitosti i djelotvornosti. Isto tako, cilj je pomoći svim dionicima i nositeljima razvoja, kao i krajnjim korisnicima, da postanu svjesni svoje uloge u razvoju općine. Svrha je podizanje svijesti i informiranje javnosti o ulozi i značaju Plana razvoja Općine Kloštar Ivanić na razvoj područja Općine Kloštar Ivanić.

Informiranje i vidljivost osiguravaju provođenje načela konsenzusa ili partnerstva uspostavljenog prilikom izrade Plana razvoja Općine Kloštar Ivanić koje podrazumijeva korištenje svih potrebnih komunikacijskih kanala i alata kako bi se osigurala potpuna informiranost uključenih dionika o daljnjim aktivnostima i napretku, što će pomoći međusobnoj koheziji i održavanju partnerskih odnosa.

*7.2. Ciljevi informiranja i vidljivosti*

*7.2.1. Opći cilj*

Opći cilj informiranja i vidljivosti je informiranje i podizanje svijesti dionika i šire javnosti o važnosti strateškog planiranja kao i značaju i ulozi Plana razvoja Općine Kloštar Ivanić za održivi razvoj Općine, doprinos njihovom razumijevanju razvojne politike te aktivnostima i postignućima tijekom izrade i provedbe Plana razvoja.

Informiranje i vidljivost ovog Plana postavljaju jasan okvir s definiranim konkretnim alatima koji održavaju visoku razinu informiranosti o izradi i provedbi Plana razvoja te kasnije praćenja provedbe, podiže svijest i razumijevanje dionika i šire javnosti o važnosti izrade i provedbe ovog razvojnog dokumenta te omogućava ciljanim skupinama njegovo razumijevanje, a kako bi se postigla puna predanost u ostvarenju zajedničke vizije.

*7.2.2. Specifični cilj*

Kako bi se navedeni opći cilj mogao uspješno postići, definiraju se i dodatni specifični ciljevi koji trebaju biti ostvareni.

Specifični ciljevi:

1. uspostaviti učinkovitu komunikaciju i suradnju svih dionika u procesu izrade i provedbe Plana razvoja Općine Kloštar Ivanić 2023.-2030.
2. unaprijediti informiranost javnosti i transparentnost u fazi izrade, donošenja, provedbe i vrednovanja Plana razvoja te podići svijest o ulozi i značaju Plana razvoja za razvoj Općine
3. informirati javnost o mogućim izvorima financiranja, posebice o fondovima EU-a namijenjenim projektima za regionalni razvoj.

Rezultati specifičnih ciljeva:

1. provedena učinkovita komunikacija svih dionika u svim fazama izrade i provedbe Plana razvoja
2. postignuta transparentnost postupka izrade i provedbe Plana razvoja te javnost upoznata s ulogom i značajem Plana razvoja
3. javnost informirana o mogućim izvorima financiranja, posebice o fondovima EU-a namijenjenim projektima za regionalni razvoj.

*7.2.3. Načela*

Sve aktivnosti provodit će se prema sljedećim načelima:

* informacije će biti prezentirane u jasnom, pristupačnom i razumljivom obliku
* aktivnosti će biti temeljene na usmjeravanju svih relevantnih poruka ciljanim skupinama
* ciljane skupine bit će uzete u obzir već prilikom razvijanja i korištenja komunikacijskih alata
* sve će aktivnosti biti komplementarne i konzistentne te će težiti uspostavljanju nadopunjujućih komunikacijskih alata i odašiljanju cjelovite poruke
* uspostavit će se sustav praćenja i ažuriranja informacija kako bi bile u tijeku s vremenom i potencijalnim promjenama situacije.

*7.3. Pristup informacijama*

U skladu s hrvatskim zakonodavstvom (Zakon o pravu na pristup informacijama, NN [25/13](http://www.zakon.hr/cms.htm?id=12099), [85/15](http://www.zakon.hr/cms.htm?id=12101), 69/22), Komunikacijska strategija ističe potrebu osiguranja jednakog pristupa informacijama. Prilikom oblikovanja komunikacijskog pristupa uzet će se u obzir invaliditet, etničko podrijetlo, spolne i dobne razlike dionika i potencijalnih korisnika. Slijedom navedenog, neće postojati samo jedan komunikacijski modul, odnosno pristup te će svi komunikacijski materijali biti dostupni u različitim formatima čime se jamči pravo informiranja opće javnosti.

*7.4. Ciljane skupine*

Kako bi se ostvarili ciljevi Informiranja i vidljivosti potrebno je komunikacijske aktivnosti usmjeriti prema grupama dionika koji su važni za područje općine Kloštar Ivanić. Oblici informiranja i komunikacija o Planu razvoja Općine Kloštar Ivanić za razdoblje od 2023. do 2030. godine moraju biti usmjereni i prilagođeni sljedećim ciljnim skupinama dionika:

* radna skupina
* donositelji odluka
* ključni dionici – predstavnici javnog, civilnog i privatnog sektora na području općine – upravna tijela Općine, javna poduzeća i institucije, obrazovni sektor, znanstveni i istraživački sektor, socijalni partneri, organizacije civilnog društva, gospodarski subjekti
* šira javnost
* mediji.

*7.4.1. Potencijalni korisnici*

Osim partnera koji su direktno uključeni u izradu i upravljanje provedbom Plana razvoja Općine Kloštar Ivanić, prepoznati su i subjekti koji iskazuju interes za provedbu, odnosno provode projekte i aktivnosti koje iz njega proizlaze. Radi se o široj zajednici koja bi trebala biti informirana o važnosti Plana razvoja, njegovom sadržaju, Akcijskom planu te mogućnostima koje im se njegovom izradom i provođenjem pružaju kao potencijalnim korisnicima koji realiziraju vlastite projekte od šireg interesa. Potencijalni korisnici mogu biti: javna tijela, poslovne organizacije, ustanove (školstvo, zdravstvo i drugi), znanstveni i istraživački sektor, privatan sektor i drugi.

Komunikacijske aktivnosti odnosit će se na informiranje putem mrežne stranice i društvenih mreža Općine Kloštar Ivanić, organiziranjem sastanaka i informativnih događanja, obavještavanja o mogućnostima financiranja putem medija i promidžbenih materijala.

*7.4.2. Javnost*

Zbog načela transparentnosti i partnerskog pristupa važno je da i javnost bude informirana o izradi Plana razvoja Općine Kloštar Ivanić za razdoblje od 2023. do 2030. godine jer razvojni ciljevi, prioriteti i mjere koje će se planirati kroz Plan razvoja utječu na život svih stanovnika općine, a njihovo uključivanje otvara im mogućnosti aktivnog građanskog angažmana u kreiranju lokalne politike.

Mrežna stranica Općine Kloštar Ivanić bit će dostupna javnosti sa svim potrebnim informacijama. U prijenosu informacija ovoj ciljnoj skupini važnu ulogu imat će i mediji kroz objave u lokalnim tiskovinama, portalima, elektroničkim medijima i drugo. Po izradi Plana razvoja provest će se javno savjetovanje sukladno Zakonu o pravu na pristup informacijama.

*7.4.3. Mediji*

Mediji zbog svog utjecaja imaju vrlo važnu ulogu kao prenositelji informacija o svim fazama Plana razvoja Općine Kloštar Ivanić od izrade, postupka donošenja, provedbe, praćenja provedbe i vrednovanja. Općina Kloštar Ivanić prosljeđivat će medijima priopćenja za javnost, organizirati tiskovne konferencije za medije i sudjelovati u izradi priloga za informativne emisije i promidžbene poruke.

*7.4.4. Komunikacijske poruke*

Budući da se žele priopćiti informacije o Planu razvoja Općine Kloštar Ivanić u smislu razumijevanja njezinih ciljeva, svrhe i aktivnosti, a isto ovisi i o sadržaju medijskih materijala i poruka, komunikacijske poruke trebaju biti realne, pozitivne, jednostavne te poticati na proaktivno razmišljanje.

*7.5. Komunikacijski alati i aktivnosti*

Komunikacijske aktivnosti bit će usmjerene i prilagođene različitim ciljanim skupinama, a provodit će se korištenjem sljedećih alata:

1. službena mrežna stranica,
2. društvene mreže,
3. medijska vidljivost,
4. organizacija događanja,
5. promidžbeni materijali,
6. elektronička pošta - koristit će se prije svega u svrhu redovitog službenog komuniciranja svih dionika uključenih u izradu Plana razvoja.

Aktivnosti koje su predviđene kroz provedbu Informiranja i vidljivosti su:

1. redovito održavanje sastanaka razvojnih dionika Plana razvoja Općine Kloštar Ivanić,
2. ažuriranje mrežne stranice Općine Kloštar Ivanić, putem koje će se javnost moći upoznati s tijekom provedbe Plana razvoja,
3. komuniciranje s javnošću putem društvenih mreža Općine Kloštar Ivanić,
4. objava Plana razvoja Općine Kloštar Ivanić za razdoblje od 2023. do 2030. godine u tiskanom obliku (Glasnik Zagrebačke županije),
5. objava Plana razvoja Općine Kloštar Ivanić u elektroničkom obliku na službenim mrežnim stranicama Općine Kloštar Ivanić,
6. promocija Plana razvoja Općine Kloštar Ivanić u medijima (oglašavanje u tiskanim i elektroničnim medijima te na društvenim mrežama),
7. priopćenja za javnost,
8. organizacija događanja i održavanje konferencija za medije,
9. objave dostupnih natječaja i mogućih načina financiranja iz EU fondova na službenim mrežnim stranicama Općine Kloštar Ivanić,
10. izrada videa, brošura, letaka i ostalog promidžbenog materijala.

*7.6. Akcijski plan*

U sljedećoj tablici definirani su nositelji i vremenski raspored provedbe pojedinih aktivnosti Informiranja i vidljivosti.

|  |  |  |
| --- | --- | --- |
| **AKTIVNOST** | **NOSITELJ AKTIVNOSTI** | **VRIJEME TRAJANJA** |
| Redovito održavanje sastanaka razvojnih dionika Plana razvoja Općine Kloštar Ivanić | Općine Kloštar Ivanić | kontinuirano |
| Ažuriranje mrežne stranice Općine Kloštar Ivanić putem koje će se javnost moći upoznati s tijekom provedbe Plana razvoja | Općine Kloštar Ivanić | kontinuirano |
| Komuniciranje s javnošću putem društvenih mreža Općine Kloštar Ivanić | Općine Kloštar Ivanić | kontinuirano |
| Objava Plana razvoja Općine Kloštar Ivanić u tiskanom obliku (Glasnik Zagrebačke županije) | Općine Kloštar Ivanić | u okviru mjesec dana po usvajanju Plana razvoja |
| Objava Plana razvoja Općine Kloštar Ivanić u elektroničkom obliku na službenim mrežnim stranicama Općine Kloštar Ivanić | Općine Kloštar Ivanić | u okviru mjesec dana po usvajanju Plana razvoja |
| Promocija Plana razvoja Općine Kloštar Ivanić u medijima (oglašavanje u tiskanim i elektroničnim medijima te na društvenim mrežama) | Općine Kloštar Ivanić | kontinuirano |
| Priopćenja za javnost | Općine Kloštar Ivanić | kontinuirano |
| Promocija Plana razvoja Općine Kloštar Ivanić na organiziranim događanjima poput sajmova, manifestacija i ostalih događanja | Općine Kloštar Ivanić | kontinuirano |
| Organizacija događanja i održavanje konferencija za medije | Općine Kloštar Ivanić | kontinuirano |
| Objave dostupnih natječaja i mogućih načina financiranja iz EU fondova na službenim mrežnim stranicama Razvojne agencije Zagrebačke županije i Općine Kloštar Ivanić | Općine Kloštar Ivanić | kontinuirano |
| Izrada videa, brošura, letaka i ostalog promidžbenog materijala | Općine Kloštar Ivanić | kontinuirano |

*7.7. Praćenje*

Godišnje izvješće o provedbi Plana razvoja Općine Kloštar Ivanić za razdoblje od 2023. do 2030. godine izrađivat će se svake godine za period prethodne godine do 31. ožujka tekuće godine, u skladu s važećim odredbama Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave te će se u okviru istoga provoditi evaluacija realiziranih unaprijed postavljenih aktivnosti. Praćenje i vrednovanje komunikacijske strategije bit će sastavni dio dokumenta evaluacije o provedbi Plana razvoja Općine Kloštar Ivanić, koja će sadržavati sve mjerljive parametre kako bi se vidjelo jesu li provedene aktivnosti imale učinka.

## 8. ZAKLJUČAK

Plan razvoja Općine Kloštar Ivanić ključan je dokument strateškog planiranja u periodu od 2023. do 2030. godine. Izrađen je na temelju analize stanja koja je izvršena početkom 2023. godine, odnosno s ciljem identifikacije problema i potreba s kojima se Općina suočava, kao i snaga i prilika koje može iskoristiti u budućem razvoju.

Kroz viziju i strategiju razvoja, Općina je identificirala svoj strateški smjer razvoja, dok su konkretni koraci identificirani u okviru pripadajućih mjera i prioriteta. Konkretni projekti Općine prikazani su u popisu razvojnih projekata koja će se ažurirati i dopunjavati sukladno potrebama i postignutim rezultatima.

Fondovi EU-a će, prema očekivanjima Općine, biti jedan od ključnih izvora financiranja. Cilj je osigurati što je veći mogući iznos financiranja projekata upravo iz ovog izvora, kako bi se smanjio proračun te osloboditi sredstva za daljnja ulaganja.

Provedbom Plana razvoja doprinijet će se približavanje vizije koju je Općina formulirala kroz provedbu konkretnih ulaganja/projekata i jačanje kapaciteta dionika iz svih sektora.

Sve navedeno će u konačnici imati pozitivan utjecaj na kvalitetu života lokalnoga stanovništva, što i jest cilj svake odgovorne javne vlasti.

Općina Kloštar Ivanić će se 2030. godine moći pohvaliti nizom postignuća koja će u konačnici doprinijeti tome da građani žive bolje i kvalitetnije.

## DODATAK 1.

### Predložak za izradu plana razvoja jedinice lokalne samouprave

## DODATAK 2.

### Ocjena i strateška procjena utjecaja na okoliš plana razvoja općine kloštar Ivanić za razdoblje od 2023. do 2030. godine

## PRILOZI

### Popis tablica

[Tablica 1. Struktura prostora Općine Kloštar Ivanić 11](#_Toc162427505)

[Tablica 2. Broj stanovnika prema naseljima za 2011. i 2021. godinu 12](#_Toc162427506)

[Tablica 3. Broj stanovnika prema dobi i spolu, 2021. godine 13](#_Toc162427507)

[Tablica 4. Doseljenih i odseljenih na području općine Kloštar Ivanić 14](#_Toc162427508)

[Tablica 5. Rokovi i koraci u izradi proračuna 21](#_Toc162427509)

[Tablica 6. Prikaz prihoda i primitaka te rashoda i izdataka (u eurima) 22](#_Toc162427510)

[Tablica 7. Osnovni i standardizirani pokazatelji indeksa razvijenosti za Općinu Kloštar Ivanić 24](#_Toc162427511)

[Tablica 8. Broj djece na početku pedagoške godine (dječji vrtić) 25](#_Toc162427512)

[Tablica 9. Broj učenika na početku školske godine 25](#_Toc162427513)

[Tablica 10. Broj studenata 26](#_Toc162427514)

[Tablica 11. Kulturna dobra na području općine Kloštar Ivanić 28](#_Toc162427515)

[Tablica 12. Tipologija poljoprivrednih gospodarstava 32](#_Toc162427516)

[Tablica 13. Poljoprivredno zemljište prema vrstama upotrebe 32](#_Toc162427517)

[Tablica 14. Prikaz financijskih rezultata poslovanja poduzetnika općine Kloštar Ivanić 2018.-2022. godine 33](#_Toc162427518)

[Tablica 15. Najveći gospodarski subjekti prema ostvarenim prihodima 2022. godine (u eurima) 34](#_Toc162427519)

[Tablica 16. Broj aktivnih obrta 34](#_Toc162427520)

[Tablica 17. Broj i struktura smještajnih kapaciteta u Općini Kloštar Ivanić 36](#_Toc162427521)

[Tablica 18. Turistički dolasci i noćenja u sustavu eVisitor 36](#_Toc162427522)

[Tablica 19. Osiguranici mirovinskog osiguranja prema osnovama osiguranja 39](#_Toc162427523)

[Tablica 20. Broj zaposlenih po djelatnostima 39](#_Toc162427524)

[Tablica 21. Kretanje broja nezaposlenih osoba po godinama 40](#_Toc162427525)

[Tablica 22. Obrazovna struktura nezaposlenih osoba po godinama 41](#_Toc162427526)

[Tablica 23. Popis projekata Općine Kloštar Ivanić za razdoblje 2023.-2030. godine 47](#_Toc162427527)

[Tablica 24. Financijski okvir za provedbu Plana razvoja 68](#_Toc162427528)

### Popis slika

[Slika 1. Položaj Zagrebačke županije u klasifikaciji prostornih jedinica za statistiku (NUTS) - 2021. 8](#_Toc162427486)

[Slika 2. Stanje korištenja i namjene površina Zagrebačke županije 2018. 9](#_Toc162427487)

[Slika 3. Administrativni ustroj Zagrebačke županije 11](#_Toc162427488)

[Slika 4. Općina Kloštar Ivanić 15](#_Toc162427489)

[Slika 5. Stanje u prostoru Općine Kloštar Ivanić 18](#_Toc162427490)

[Slika 6. Franjevački samostan i crkva sv. Ivana Krstitelja 27](#_Toc162427491)

[Slika 7. Franjevački samostan i crkva sv. Ivana Krstitelja 28](#_Toc162427492)

[Slika 8. Poduzetničke zone Kloštar Ivanić i Lipovec Lonjski 35](#_Toc162427493)

[Slika 9. Cikloturistička ruta Zagrebačke županije 37](#_Toc162427494)

[Slika 10. Biciklistička karta 9 38](#_Toc162427495)

### Popis grafikona

[Grafikon 1. Dobna struktura stanovništva Općine Kloštar Ivanić 14](#_Toc162427529)

### Popis kratica

ARKOD Nacionalni sustav identifikacije građevinskih parcela

DOO Društvo s ograničenom odgovornošću

DVD Dobrovoljno vatrogasno društvo

DZS Državni zavod za statistiku

EU Europska unija

EUROSTAT Statistički ured Europske unije

FINA Financijska agencija

GIS Geografski informacijski sustav

Ha Hektar

HZZ Hrvatski zavod za zapošljavanje

HZMO Hrvatski zavod za mirovinsko osiguranje

JLS Jedinica lokalne samouprave

kV Kilovat

LAG Lokalna akcijska grupa

MRRFEU Ministarstvo regionalnog razvoja i fondova Europske unije Republike Hrvatske

NRS Nacionalna razvojna strategija

OCD Organizacija civilnog društva

POU Pučko otvoreno učilište

SC Strateški cilj

SWOT Strengths = snaga; Weaknesses = slabosti; Opportunities = prilike; Threats = prijetnje